Title: Guia didàctica del professorat
Course: Ciències Socials 3r ESO 1r T > Section: General

1- Presentació

El curs moodle de Ciències Socials, de Tercer d’ESO, es presenta amb la idea de seguir mateixa estructura que defineix el Departament d’Educació pel que fa al currículum de la matèria: una primera part del curs (més àmplia i que engloba els dos primers trimestres) està dedicada als aspectes de la Geografia humana, econòmica i social i la part final del curs (més reduïda i que comprén el tercer trimestre) contempla l’estudi de la Història, en l’apartat de la història Moderna.

No obstant això, en aquesta guia didàctica del professorat només hi trobeu la relació dels diferents apartats i de les activitats desenvolupades de les unitats 1 i 2, corresponents al primer trimestre del curs. Ara per ara, aquest és el material elaborat. Esperem que aviat es continuï amb la resta de les unitats del curs de Ciències Socials, de Tercer d'ESO.

Les unitats del curs estan pensades i plantejades per tal que l’alumnat sigui el protagonista del seu aprenentatge. És en aquest sentit que s’aposta clarament per la metodologia de l’Aprenentatge Basat en Problemes o Projectes (ABP). Cada una de les unitats del curs planteja petits reptes (activitats) que l’alumnat ha d’anar resolent a partir de les seves habilitats i les seves competències. En uns casos són activitats orientades al càlcul i a la resolució de problemes, en altres ocasions es potencien les matèries lingüístiques a partir de l’expressió escrita i oral, així com la representació gràfica dels elements en el pla a través de taules, gràfiques, mapes...

Es busca combinar tota mena d’activitats que permetin el necessari treball en equip i, alhora, la individualitat per tal de cercar l’excel·lència de l’alumne/a en la curiositat i en la responsabilitat del treball diari. A partir d'una avaluació inicial, definida a la primera activitat de cada una de les unitats, els exercicis plantejats a l’alumnat tenen diferents graus de dificultat que, en alguns casos, es deixen a la tria del mateix alumne/a. D’aquesta manera es fomenta la seva responsabilitat davant la feina a fer i el seu grau de compromís. Naturalment, l’avaluació de l’activitat, és també diferenciada i coneguda per l’alumnat que, d’aquesta manera, té tota la informació sobre la seva presa de decisions.

Lligat a la presa de decisions, la responsabilitat de l'alumnat i al fet que aquest ha de ser el protagonista del seu aprenentatge, les activitats i els recursos de les unitats d'aquest curs moodle de Ciències Socials, a Tercer d'ESO, tenen activada la marca d'autocompleció. Es traspassa la confiança a l'alumnat, tot i l'acompanyament del/ de la docent, que és ella o ell qui marca si l'activitat està feta o no. L'autoconeixement i el rigor que un mostra amb si mateix és un element més de l'aprenentatge.

A l'acabament de cada una de les unitats treballades en aquest curs de Ciències Socials, de Tercer d’ESO, es duu a terme una activitat final, d’acord amb la metodologia ABP. Aquesta activitat busca recollir, en ella sola, algunes de les competències que, en els exercicis que l’alumnat ha dut a terme en les sessions de la unitat, s’han posat en pràctica. El desenvolupament del producte final no ha de tenir necessàriament una relació directa amb els aspectes treballats a la unitat. Ara bé, sí que té molt a veure amb les habilitats, interessos i responsabilitats demostrades per l’alumne/a al llarg d’aquesta.

Amb relació a les Competències Bàsiques (CCBB), aquestes es procuren treballar totes, en la mesura de les possibilitats de cada unitat i del curs. L’estructura del curs moodle de Ciències Socials de Tercer ESO dona prioritat a les unitats de Geografia, repartides en el primer trimestre. Per aquest motiu, les CCBB s’ajusten a aquesta distribució. La dimensió geogràfica té tot el protagonisme en aquest inici del curs. La CCBB Social i Ciutadana es treballa de forma més directa o menys al llarg del trimestre. És complementada per les altres CCBB en moments determinats, si bé tenen un important grau de rellevància la CCBB lingüística i la CCBB matemàtica. Es consideren un pilar sobre el qual construir el coneixement de la matèria i sobre el que fonamentar la reflexió i l’argumentació de l’alumnat de Tercer d’ESO. Així mateix, la CCBB científica-tecnològica o la CCBB artística prenen importància segons el moment del curs i l’activitat a desenvolupar: pel respecte al medi ambient o pel respecte cap al patrimoni cultural i artístic. Finalment, les CCBB més transversals com la digital o la personal i social tenen una mirada més global que s’ajusta perfectament -en el cas de la CCBB digital- al treball habitual amb el moodle i les eines i els recursos digitals a l’aula i en els diferents espais de l’institut. Pel que fa a la CCBB personal i social, el fet que en aquesta guia didàctica es busqui la cooperació entre l’alumnat facilita, significativament, la interrelació i el treball entre iguals.

2- Continguts curriculars del curs

Pel que fa als continguts del curs i a la seva estructura, les unitats de treball del curs moodle de Ciències Socials, a Tercer d’ESO són les següents:

- Unitat 1: L’organització econòmica de les societats
- Unitat 2: Els sectors econòmics: Primari (agricultura, ramaderia, pesca i silvicultura).

3- Temporalització

El primer trimestre d’un curs, a secundària, té una durada estimada de dotze setmanes. A l’àrea de Ciències Socials corresponen trenta-sis sessions, més o menys, en un trimestre. En aquesta programació, la durada en sessions de la unitat 1 del curs moodle de Ciències Socials, a Tercer d’ESO, és de 19 classes. Les sessions calculades pel desenvolupament de la unitat 2 del curs moodle de Ciències Socials, és de 15 classes.

4- Metodologia i agrupament de l'alumnat

Un altre punt a comentar és el tipus de treball que es duu a terme en aquest curs moodle de Ciències Socials, a Tercer d’ESO. S’ha comentat la idea que impregna aquesta programació que està estructurada i definida per l’ABP. Posar punt final a la unitat amb l'activitat final és tota una declaració de principis que ens porta a plantejar el treball en equip com una eina més de l’aprenentatge de l’alumnat. La responsabilitat del grau en què avancen passa a l’alumne/a. Els equips de treball es defineixen a partir d’un rol per alumne/a i d’uns mínims acords d’organització. El treball és sempre pautat i té unes fites a assolir que, en algun cas, poden ser individuals. D'aquesta manera, al llarg de la unitat es potencia la tasca individual que ens ajuda a definir amb més objectivitat la nota final de l’avaluació, per cada un dels alumnes.

Per altra banda, el desenvolupament de les diferents activitats a cada una de les unitats està pensat perquè es pugui fer a l’aula i a casa. Un cop més es vol insistir a traspassar a l’alumnat la responsabilitat del seu aprenentatge. En el grau en què aquest vol assumir-la. El sentit comú ens diu que aquest traspàs ha de ser progressiu, tot i que convé fer-lo evident des del primer dia de classe.

És per aquest motiu que l’agrupament dels alumnes en les diferents activitats de treball està plantejat per què sigui el/la docent qui decideixi, en tot moment, la millor manera de fer avançar el grup classe. A excepció d’exercicis que directament estan definits com a treballs cooperatius, en grup: com, pròpiament, l'activitat final de cada una de les unitats; la resta tenen agrupaments molt lliures: des del treball individual a l’exercici en parelles o equips de tres. No es recomana agrupaments grans donat que es pot perdre l’eficiència del treball en comú.

5- Recursos / Eines de treball

Les eines de treball són les que l’alumnat té: llibreta / paper i bolígraf. No es necessita res més. Naturalment, és recomanable pel bon aprofitament dels materials de treball en el moodle, uns mínims digitals a partir d’ordinadors portàtils per l’alumnat o tablets. Ara bé, fins i tot a través del telèfon mòbil podem dur a terme la gestió de les activitats dins i fora de l’aula.

En funció de les característiques de cada centre educatiu i de les necessitats del/ de la docent, és adient fer ús dels espais comuns, informàtics, dels instituts.

6- Tasques de les unitats

Unitat 1: L’organització econòmica de les societats

Una prèvia …

En el desenvolupament de les activitats de la unitat s’ha plantejat que aquestes tinguin dues maneres d’enfocar el seu procés de treball. Les dues primeres activitats de la unitat 1 (A.1.1. i A.1.2.) es corresponen a l'avaluació inicial, necessària, per poder saber on se situa l'alumne/a, en relació amb la unitat a treballar. A partir de l'activitat A.1.3., el/la docent té la possibilitat d’escollir la metodologia de l'activitat - més “convencional” o més interactiva- que millor s’ajusti a les característiques del seu grup classe o del moment en què es portin a terme aquests exercicis. Es descriuen, en el quadre, com a activitat 1.X.a. i activitat 1.X.b. En el curs moodle, l’activitat 1.X.b està oculta a l’estudiant. Només s’ha d’activar i ocultar l’activitat 1.X.a si s’opta per fer a l’alumnat la segona de les opcions. Finalment, comentar que totes les activitats i els recursos de la unitat 1 són d'autocompleció per l'alumnat. Si volem traspassar la responsabilitat de l'aprenentatge a l'alumne/a, aquest ha de ser conscient de si ha fet o no l'exercici que se li demana. La confiança i l'acompanyament han de ser, en tot moment, una eina més en el recorregut acadèmic de l'alumnat.

Id | Activitat | Descripció | Tipologia | Format | Temps previst | Agrupaments | Avaluació
A1.1.
La conversa
El diàleg entre dues amigues ens permet plantejar l’avaluació inicial de la unitat, per extreure quins són els referents de consum que té l’alumnat. L’alumnat llegeix el diàleg i contesta un breu qüestionari de resposta múltiple.

CCBB que es treballen: Dimensió geogràfica de l’àmbit Social, CCBB 7. Dimensió de la comprensió lectora (CCBB 1) de l’àmbit lingüístic.
L'activitat 1.1. correspon a un qüestionari moodle de resposta múltiple.
Presencial / Virtual
Una sessió
Individual o en equips de dues persones (a criteri del/ de la docent)
L’avaluació de la tasca 1 és qualitativa a partir de la retroacció que se’n fa en el curs moodle. Tot i que les preguntes tenen una valoració numèrica de 2 punts per pregunta, es fa la seva correspondència qualitativa d’acord amb els paràmetres següents:

- NA_una o dues respostes correctes (2, 4)
- AS_tres respostes correctes (6)
- AN_quatre respostes correctes (8)
- AE_totes cinc respostes correctes (10)
La tasca presenta un nivell d’exigència adient per l’alumnat amb NEE que, en tot cas, pot comptar amb el suport del seu / de la seva company/a de taula, i del docent, per la comprensió del text i la resposta al qüestionari.
A1.2.
Què és què?
A partir d’una breu síntesi sobre les característiques dels sectors econòmics (primari, secundari i terciari), l’alumnat porta a terme un qüestionari d’opció múltiple en el qual ha d’escollir la imatge més adient-representativa d'una activitat productiva d’un sector econòmic- al text que encapçala la tria.

CCBB que es treballen: Dimensió geogràfica de l’àmbit Social, CCBB 5 i 7. Dimensió de la comprensió lectora (CCBB 1) de l’àmbit lingüístic.
L'activitat 1.2 és un qüestionari moodle de resposta múltiple.
Presencial / Virtual
Una sessió
Individual o en equips de dues persones (a criteri del/ de la docent)
L’avaluació de la tasca 2 és qualitativa a partir de la retroacció que se’n fa en el curs moodle. Tot i que les preguntes tenen una valoració numèrica d’1 punt per pregunta, es fa la seva correspondència qualitativa d’acord amb els paràmetres següents:

- NA_quatre o menys de quatre respostes correctes.
- AS_cinc, sis respostes correctes.
- AN_set, vuit respostes correctes.
- AE_nou, deu respostes correctes.
L’activitat no presenta un nivell de dificultat elevada per l’alumnat. Si es considera necessari, es pot fer treballar a l’alumnat amb NEE en equip de dues persones, perquè s’assoleixi de forma adient tota la informació.
A1.3.
Les fases de les activitats econòmiques.
[Hi ha dues opcions en la tria de l'activitat. S'identifiquen com a A.1.3.a i A.1.3.b.
Per facilitar la seva identificació, aquesta última es presenta en cursiva].
L'activitat A.1.3.A. té dues parts:

- Una primera, en la qual l’alumne/a pot triar entre l’elaboració d’un mapa d’idees, mapa conceptual o esquema, o un resum de la informació continguda en el punt 2 de la unitat 1 del curs moodle.

- Una segona, en què es demana la construcció d’una taula amb les imatges de la tasca 02. Del total de cinc de les fotografies es vol que l’alumnat elabori la descripció detallada de la instantània, a partir de la informació que, en el punt 2 de la unitat 1 del curs moodle, li detalla les fases de les activitats econòmiques. Així mateix, es demana a l’alumnat la justificació de la seva tria (de la fase de l’activitat econòmica), per tal que comenci a assolir el criteri de raonament i presa de posició davant un fet.

L'activitat A.1.3.B. es duu a terme a partir d’un qüestionari de resposta oberta del curs moodle. L’alumnat fa la descripció, tan detallada com sigui possible, de cada una de les cinc imatges que formen part del qüestionari. A la descripció és important que s’indiqui clarament en quina fase de l’activitat productiva es troba el que se’ns mostra a la fotografia.

CCBB que es treballen: Dimensió geogràfica de l’àmbit Social, CCBB 5, 6 i 7. Dimensió d’expressió escrita de l’àmbit lingüístic, CCBB 4 i 5.
Donada l'opció de doble tria; l'A.1.3.a és una tasca moodle de la unitat 1 curs. L'A.1.3.b és un qüestionari moodle de resposta oberta, pautat.
Presencial / Virtual
Dues sessions
Activitat A.1.3.A: Si bé és una tasca que es pot dur a terme individualment, es recomana l’activitat en parelles, donades les possibles dificultats en la construcció del mapa d’idees, mapa conceptual o esquema i en la realització de la segona part de l'A.1.3: l’elaboració i justificació de les imatges de la taula.

Activitat A.1.3.B: L'A.1.3 no presenta moltes dificultats, tot i que és adient que es pugui realitzar en parelles, per facilitar la descripció de les imatges.
Activitat A.1.3.A:

L'activitat es planteja des del treball en equip. Ara bé la seva avaluació és individual i qualitativa, a partir de la retroacció que té l'A.1.3. a la unitat 1 del curs moodle.

La responsabilitat de l’alumne/a pel que fa a la presentació de la tasca ha de ser, necessàriament, individual, encara que el resultat pugui ser compartit.

Es fixa la seva valoració d’acord amb un escalonat que, pot ser, el següent:

- NA-l’alumne/a no fa l'activitat, la fa i no la presenta o bé la presenta fora del termini fixat.
- AS-l’alumne/a fa l'activitat si bé la presenta inacabada, pel que fa al mapa d’idees o el resum.

Amb relació a la taula de les imatges, l'exercici es presenta confús en la descripció de l’activitat econòmica i, en especial, de la fase què la fotografia ens mostra. No hi ha justificació.
- AN-l’alumne/a fa l'activitat amb alguns errors en la construcció del mapa d’idees o el resum. Pel que fa a la taula de les imatges l’alumne/a descriu les fases econòmiques que ens mostren les instantànies, si bé fallen alguns connectors o la justificació de la tria és poc clara.

- AE-l’alumne/a fa la tasca d’acord amb les pautes de treball indicades, fent un mapa d’idees correcte i una tria adequada de les imatges. La descripció de les fases de l’activitat econòmica s’ajusta al que se’ns descriu de la imatge. La justificació és correcta.

La necessitat d’abstracció i d’haver d’estructurar la informació que conté el punt 2 de la unitat 1 del curs moodle, en un mapa d’idees, mapa conceptual o esquema, pot ser una tasca sobreafegida per l’alumnat amb NEE que, en alguns casos, tendeix a triar l’elaboració d’un resum per la mateixa informació.

La primera part de l’activitat està plantejada per tal que l’alumne/a pugui triar el mètode de treball per seleccionar la informació, de la manera amb la qual es troba més còmode. La finalitat no és una altra que aquesta sigui assolida el millor possible. A més a més, l’alumne/a amb NEE -en particular- veu que hi ha una altra manera de dur a terme la selecció de la informació.

La segona part de l'activitat A.1.3.A. és recomanable que es porti a terme en equip (de dues, màxim tres persones) per tal que l’alumnat amb NEE es pugui trobar acollit en el procés de construcció de l’activitat.

Activitat A.1.3.B.: L'activitat es planteja des del treball individual de l’alumne/a, si bé pot comptar el suport del/de la company/a.

La nota és el resultat de la retroacció qualitativa en el curs moodle del qüestionari d’acord amb un escalonat que pot ser el següent:

- NA-l’alumne/a no fa la tasca o bé la presenta fora del termini fixat.
- AS-l’alumne/a fa l'activitat si bé la presenta inacabada i confusa en la descripció de l’activitat econòmica i, en especial, de la fase què la fotografia ens mostra. No hi ha justificació.
- AN-l’alumne/a fa l'exercici amb alguns errors en la descripció de les fases econòmiques que ens mostren les instantànies, si bé fallen alguns connectors o la justificació de la tria és poc clara.
- AE-l’alumne/a fa l'activitat d’acord amb les pautes de treball indicades. La descripció de les fases de l’activitat econòmica s’ajusta al que se’ns mostra a la imatge. La justificació és correcta.

La descripció d’imatges d’activitats productives, indicant en quin moment de la producció es troben pot ser una petita dificultat per l’alumnat de NEE. Aquesta es pot resoldre amb el treball en equip (en parelles) i a més a més, pautat, on se li demani simplement la descripció del que observa a la fotografia.
A1.4.
Quin tipus de consumidor sóc?
[Hi ha dues opcions en la tria de l'activitat. S'identifiquen com a A.1.4.a. i A.1.4.b.
Per facilitar la seva identificació, aquesta última es presenta en cursiva].
L’A.1.4.a. de la unitat 1 del curs moodle busca posar a l’alumne/a davant dels seus hàbits de consum, a partir de la pregunta “Quin tipus de consumidor sóc?”. La feina a fer es desenvolupa en dues parts:

- Una primera en què es demana a l’alumnat d’elaborar una llista (de tres a cinc activitats) dels consums habituals que duu a terme sol/a, amb la família i amb els amics. Es dona llibertat a l’alumne/a per tal que elabori la seva relació en forma de llista, en una taula, etc. Sí que es pauta que siguin de tres a cinc actuacions de consum, per cada un dels agrupaments que hem definit a l'exercici (sol/a, família i amics).
- Una segona part de l’activitat és donar resposta a una bateria de preguntes que tenen una sèrie d’indicacions que busquen una resposta més específica a la que, simplement, se li pot donar a la pregunta.

L’A.1.4.b. és la mateixa que la que s’ha descrit a l’A.1.4.a. La diferència més rellevant és el suport amb què es duu a terme l'exercici “Quin tipus de consumidor sóc?”: està definida a partir d’un qüestionari de resposta oberta en el curs moodle.

CCBB que es treballen: Dimensió geogràfica de l’àmbit Social, CCBB 5, 6 i 7. Dimensió de comprensió lectora (CCBB 3); dimensió d’expressió escrita (CCBB 4 i 5) de l’àmbit lingüístic.
Donada l'opció de doble tria; l'A.1.4.a és una tasca moodle de la unitat 1 curs. L'A.1.4.b és un qüestionari moodle de resposta oberta, pautat.
Presencial / Virtual
Dues sessions
Tot i que tant l’A.1.4.a., com l’A.1.4.b es pot dur a terme individualment, es recomana la seva realització en equips de dues, a tot estirar tres persones, per tal de facilitar la seva execució i el seu desenvolupament en un màxim de dues sessions de classe.
L'activitat 1.4. (en les seves versions a. i b.) es planteja des del treball en equip. No obstant això, l’avaluació de l’activitat és individual i qualitativa, a partir de la retroacció que té l'activitat 1.4. a la unitat 1 del curs moodle.

La responsabilitat de l’alumne/a pel que fa a la presentació de la tasca ha de ser, necessàriament, individual, encara que el resultat pugui ser compartit.

Es fixa la seva valoració d’acord amb un escalonat que, pot ser, el següent:

- NA-l’alumne/a no fa l'activitat, la fa i no la presenta o bé la presenta fora del termini fixat.
- AS-l’alumne/a fa l'exercici si bé el presenta inacabat: una llista més curta dels mínims demanats (nou activitats, en total). Alguna pregunta sense contestar o amb una resposta de construcció confusa.
- AN-l’alumne/a presenta la llista d’activitats i la resposta a les preguntes, si bé, en algun dels casos la resposta és poc clara (està malament construïda) o no s’ajusta a les pautes indicades en l’activitat (extensió en línies).
- AE-l’alumne/a fa la tasca d’acord amb les pautes de treball indicades, fent la relació de les activitats i donant unes respostes ben pensades i ben estructurades, d’acord amb els paràmetres de l’activitat.

L’única adaptació que es recomana és que l'A.1.4 (a. i b.) es porti a terme en equip (de dues, màxim tres persones) per tal que l’alumnat amb NEE es pugui trobar acollit en el procés de construcció de l’activitat.
A1.5.
"Sin compras no hay paraíso".
[Hi ha dues opcions en la tria de l'activitat. S'identifiquen com a A.1.5.a. i A.1.5.b.
Per facilitar la seva identificació, aquesta última es presenta en cursiva].
A.1.5.a. L’alumnat dona resposta escrita a una petita bateria de cinc preguntes a partir del visionat del documental “Sin compras no hay paraíso” de TVE2.

A.1.5.b. L’alumnat respon a un qüestionari de resposta múltiple del curs moodle, amb relació a una petita bateria de cinc preguntes a partir del visionat del documental “Sin compras no hay paraíso” de TVE2.

CCBB que es treballen: Dimensió geogràfica de l’àmbit Social, CCBB 5, 6 i 7. Dimensió de la comunicació oral (CCBB 7); dimensió de l’expressió escrita (CCBB 4 i 5) de l’àmbit lingüístic.
La possibilitat de tria de l'activitat fa que ens trobem amb que: l'A.1.5.a és una tasca moodle de la unitat 1 del curs.
L'A.1.5.b és un qüestionari moodle de resposta múltiple.
Presencial / Virtual
Una sessió
Individual
L’avaluació de l’activitat 1.5. (en les seves versions a. i b.) és individual i qualitativa, a partir de la retroacció que té l'A.1.5 a la unitat 1 del curs moodle. Es fixa la seva valoració d’acord amb un escalonat que, pot ser, el següent:

- NA-l’alumne/a no fa la feina, la fa i no la presenta o bé la presenta fora del termini fixat.
- AS-l’alumne fa l'activitat de manera molt senzilla, contestant les preguntes de forma telegràfica, sense fer frases llargues i sense fer un ús continuat dels connectors lingüístics.
- AN-l’alumne/ fa l'exercici donant resposta a les preguntes, fent un ús adequat dels connectors lingüístics per fer una producció correcta. Ara bé, no va més enllà de la mateixa informació que detalla el vídeo.
- AE-l’alumne/a fa l'encàrrec donant resposta a les preguntes i fent un bon ús dels connectors lingüístics per presentar un bon exercici en el qual, a més a més, en alguna de les qüestions va més enllà del que la pregunta demana i sap relacionar la informació que troba en el vídeo i que no s’ha demanat explícitament.

Tot i que no és una activitat que presenti un nivell de dificultat alt, ens podem trobar amb un grup classe poc “entrenat” a trobar la resposta a les preguntes formulades a partir d’un vídeo.

- Una manera de superar aquesta “dificultat” és conèixer (per part del/ de la docent) el minutatge del vídeo i saber en quin moment aturar el vídeo per formular la pregunta corresponent.
- Un darrer criteri més metodològic que adaptatiu és l’opció de fer que el visionat del document es porti a terme a casa i que les respostes es facin com a correcció de les mateixes, a l’aula. Aquest punt depèn del moment del curs, les característiques del grup classe, etc.
A1.6.
Calculeu el pressupost familiar
L’alumnat duu a terme la primera activitat de síntesis, dins de la primera unitat del curs moodle de Ciències Socials, a Tercer d’ESO.

L'alumnat ha de dur a terme, en equip, el càlcul del pressupost familiar (de compra, mensual).

Per poder fer l’exercici l'alumnat compta amb una sèrie de pautes de treball que, necessàriament, el/la docent ha de poder planificar i programar en la sessió anterior, ja que l’alumnat o bé ha de portar a l’aula documents de casa (consums) o bé ha de preguntar als seus pares i mares sobre els seus consums domèstics.

L’activitat té dues parts ben definides:

- Una primera en la qual l’alumnat ha de fer una petita cerca (a partir dels documents domèstics o de preguntar-ho als seus pares i/o mares) sobre les despeses i els ingressos que tenen a la seva unitat familiar.
- Una segona en la qual, en equips de tres persones, han de presentar en una taula comuna el conjunt d’ingressos i despeses d’una unitat familiar. Els alumnes poden escollir si presenten les dades d’un dels components de l’equip (i per tant, la situació és més real); si fan una barreja dels documents i/o les informacions recollides en la seva cerca prèvia o bé, com a última opció, si prefereixen fer l’exercici a partir dels models que es presenten conjuntament amb l’activitat.

La tasca de presentació i composició de la taula (el pressupost) d’ingressos i despeses d’una unitat familiar està detallada i pautada a la mateixa activitat, per facilitar la seva realització.

CCBB que es treballen: Dimensió geogràfica de l’àmbit Social, CCBB 5, 6 i 7. Dimensió de resolució de problemes (CCBB 1); dimensió de raonament i prova (CCBB 6); dimensió de connexions (CCBB 8); dimensió de comunicació i representació (CCBB 11) de l’àmbit Matemàtic.
L'activitat 1.6. es planteja com a tasca moodle de la unitat 1 del curs.
Presencial, tot i que es pot dur a terme, amb adaptacions, de forma virtual.
L’activitat té, necessàriament, un temps previ de preparació en el que s’ha d’indicar a l’alumnat quina informació ha de demanar a casa i portar, degudament recollida, a l’aula.
Així mateix, s’han de confegir els equips de treball, el més equitativament possible.
Per tot plegat aquesta activitat de síntesis té una durada entre dues i tres sessions de classe.
En equip de treball, de tres persones com a màxim. No es recomana que siguin dues persones les que formen l’equip, donat el volum d’informació a recollir, prèviament a l’elaboració de l’exercici.
L'A.1.6. és una primera experiència per l’alumnat, en la seva preparació per l'activitat final (A.1.10) de la unitat 1. Per aquest motiu es duu a terme com a treball en equip. No obstant això, l’avaluació de l’activitat és individual i qualitativa, a partir de la retroacció que aquesta activitat té a la unitat 1 del curs moodle.

La responsabilitat de l’alumne/a pel que fa a la presentació de la tasca ha de ser, necessàriament, individual, encara que el resultat pugui ser compartit.

Es fixa la seva valoració d’acord amb un escalonat que, pot ser, el següent:

NA-l’alumne/a no fa l'activitat, la fa i no la presenta o bé la presenta fora del termini fixat.

AS-l’alumne/a fa l'exercici, si bé la seva presentació és incompleta pel que fa a les dades, estan mal ubicades en la taula o els càlculs són erronis

AN-l’alumne/a fa la feina, la presentació és correcta amb la informació que demana l’activitat, tot en el seu lloc, si bé els càlculs no són correctes, cosa que distorsiona el resultat final de l’exercici.

AE-l’alumne/a fa l'activitat, la presentació és correcta amb la informació que demana i en el seu lloc. Els càlculs són correctes i la valoració final de la tasca és encertada.

L’adaptació recomanable per l'activitat 1.6 és que aquesta es realitzi en equip (de tres persones) per tal que l’alumnat amb NEE es pugui trobar acollit en el procés de construcció de l’activitat. Donada la complexitat de l’activitat a realitzar, prèvia cerca i selecció de la informació amb la qual l’alumnat ha de treballar i confeccionar el seu “pressupost”; una manera de facilitar la tasca a l’alumnat amb NEE és saber amb antelació quins són els seus “punts forts” per tal d’orientar el millor possible en la realització de l’exercici. Se li poden encarregar tasques específiques i puntuals de cerca de la informació, d’elaboració dels documents gràfics a presentar per l’equip, etc.
A1.7.
Terra, treball i capital.
[Hi ha dues opcions en la tria de l'activitat. S'identifiquen com a A.1.7.a. i A.1.7.b.
Per facilitar la seva identificació, aquesta última es presenta en cursiva].
L'A.1.7.a. es planteja a l’alumnat en dues parts:

- Una primera, en la qual l’alumne/a pot triar entre l’elaboració d’un mapa d’idees, mapa conceptual o esquema, o un resum de la informació continguda en el punt 4 de la unitat 1 del curs moodle.
- Una segona en la qual es demana a l’alumne/a que faci una petita cerca i expliqui per escrit la diferència entre “producció manual (artesanal”, “producció mecanitzada (mecànica)” i “producció tecnificada (robotitzada)”.

A l'A.1.7.b. es demana a l’alumnat una petita recerca i que expliqui per escrit la diferència entre “producció manual (artesanal”, “producció mecanitzada (mecànica)” i “producció tecnificada (robotitzada)”. El suport amb el qual es compta per dur a terme la tasca és el qüestionari obert del curs moodle.

CCBB que es treballen: Dimensió geogràfica de l’àmbit Social, CCBB 5, 6 i 7. Dimensió d’expressió escrita de l’àmbit lingüístic, CCBB 4 i 5.
Donada l'opció de doble tria; l'A.1.7.a és una tasca moodle de la unitat 1 curs. L'A.1.7.b és un qüestionari moodle de resposta oberta, pautat.
Presencial / Virtual
Una sessió
Individual
L’avaluació de l’A.1.7 (en les versions a. i b.) és individual i qualitativa, a partir de la retroacció que té l'activitat a la unitat 1 del curs moodle.

Es fixa la seva valoració d’acord amb un escalonat que, pot ser, el següent:

NA-l’alumne/a no fa l'activitat, la fa i no la presenta o bé la presenta fora del termini fixat.
AS-l’alumne/a fa la feina si bé la presenta inacabada, pel que fa al mapa d’idees o el resum. Pel que fa a la diferència entre els conceptes l’alumne/a només presenta la seva definició i no l’explicació.
AN-l’alumne/a fa la tasca amb alguns errors en la construcció del mapa d’idees o el resum. Respecte a la diferència entre conceptes l’alumne/a presenta una explicació confusa i poc estructurada.
AE-l’alumne/a fa l'exercici d’acord amb les pautes de treball indicades, elaborant un bon mapa d’idees. Amb relació a la diferència entre els conceptes, l’alumne/a és capaç d’explicar, un per un, els diferents sistemes productius així com la diferència entre els uns i els altres.

A.1.7.a:

L’abstracció i haver d’estructurar la informació que conté el punt 4 de la unitat 1 del curs moodle, en un mapa d’idees, mapa conceptual o esquema, pot ser una tasca sobreafegida per l’alumnat amb NEE que, en alguns casos, tendeix a triar l’elaboració d’un resum per la mateixa informació.

La primera part de l’activitat està plantejada perquè l’alumne/a pugui triar el mètode de treball per seleccionar la informació, de la manera amb la qual es troba més còmode. La finalitat no és una altra que la tasca sigui assolida, el millor possible. A més a més, l’alumne/a amb NEE -en particular- veu que hi ha una altra manera de dur a terme la selecció de la informació.

La segona part de l'A.1.7.a. es pot adaptar a l’alumnat amb NEE fent que busquin la definició en el diccionari dels mots indicats a l’activitat: “producció manual o artesanal”; “producció mecanitzada o mecànica”; “producció tecnificada o robotitzada”.

A.1.7.b.: tot i que la realització de l'A.1.7.b a través del qüestionari obert pot representar una dificultat afegida per l’alumnat amb NEE; el fet que quedi cenyida a la cerca de conceptes, fa que la seva realització no presenti dificultats, cosa que permet que aquest alumnat pugui dur a terme la tasca sense masses inconvenients.
A1.8.
Ens preguntem.
[Hi ha dues opcions en la tria de l'activitat. S'identifiquen com a A.1.8.a. i A.1.8.b.
Per facilitar la seva identificació, aquesta última es presenta en cursiva].
L'A.1.8.a té per objectiu consolidar, en l’alumnat, la diferència entre els tres sectors de producció: primari, secundari i terciari. Es fa recapitulant la informació ja treballada en els apartats anteriors de la unitat 1, més el suport d’un quadre adjunt de la pàgina web “Buxaweb” sobre els sectors productius.

L’alumne/a ha de resoldre una sèrie de preguntes a la seva llibreta de treball. Es fixa l’extensió mínima de l’activitat a vint línies. S’ha calculat que cada pregunta (n’hi ha quatre, en total) es pot respondre bé en cinc, sis línies de text. És interessant fer incís a l’alumnat que aprofiti, en la seva resposta, bona part de la frase que defineix la pregunta, per construir la seva resposta. D’aquesta manera, el resultat del seu text és molt més estructurat i el cos de resposta queda més consolidat per l’alumne/a.

El plantejament de l'A.1.8.b. és el mateix que el que s’expressa en la descripció de l’A.1.8.a. La diferència està en la mecànica de resposta i resolució de l’exercici. En l'opció de l'A.1.8.b. l’alumnat dona resposta a un qüestionari múltiple moodle que ens permet situar ràpidament en quin punt de la unitat ens ubiquem.

CCBB que es treballen: Dimensió geogràfica de l’àmbit Social, CCBB 5, 6 i 7. Dimensió de la comprensió lectora (CCBB 1 i 3); dimensió de l’expressió escrita (CCBB 4 i 5) de l’àmbit lingüístic.
La possibilitat de tria de l'activitat fa que ens trobem que: l'A.1.8.a és una tasca moodle de la unitat 1 del curs.
L'A.1.8.b és un qüestionari moodle de resposta múltiple.
Presencial / Virtual
Una sessió
Tot i que pot ser una activitat que es pot realitzar de forma individual, es recomana la seva realització en equip de dues persones, per tal de fomentar el debat i l’intercanvi de les idees en relació amb els sectors de la producció. La proposta és indiferent a l’opció escollida pel / per la docent (activitat 1.8.a. / 1.8.b.).
L'A.1.8.a. es planteja des del treball en equip. L’avaluació, però, de l’activitat és individual i qualitativa, a partir de la retroacció que té l'A.1.8.a. a la unitat 1 del curs moodle.

La responsabilitat de l’alumne/a pel que fa a la presentació de la tasca ha de ser, necessàriament, individual, encara que el resultat pugui ser compartit.

Es fixa la seva valoració d’acord amb un escalonat que, pot ser, el següent:

NA-l’alumne/a no fa l'activitat, la fa i no la presenta o bé la presenta fora del termini fixat.
AS-l’alumne/a fa la feina si bé la presenta inacabada o incompleta. Són més definicions que explicacions dels tres sectors productius. A més a més, no s’ajusta a l’extensió mínima demanada, ni a l’estructura de resposta indicada
AN-l’alumne/a presenta l'exercici amb alguna confusió entre els sectors productius: les respostes a les preguntes són poc clares; i una extensió que està per sota del límit fixat o bé molt ajustada.
AE-l’alumne/a fa la feina d’acord amb les pautes de treball indicades: extensió correcta, bona estructura de resposta i coherència en el text escrit.

L'A.1.8.a. no presenta un nivell alt de dificultat, si bé per l’alumnat de NEE pot representar un esforç extra l’abstracció que suposa recopilar informació de les fonts ja treballades. És per aquesta raó que es planteja un exercici col·laboratiu, en parelles, en el qual l’alumne/a de NEE es pugui trobar més còmode a l’hora de dur a terme l’exercici.

L’avaluació de l'A.1.8.b. és qualitativa a partir de la retroacció que se’n fa en el curs moodle. Tot i que les preguntes tenen una valoració numèrica de 2,5 punts per pregunta, es fa la seva correspondència qualitativa d’acord amb els paràmetres següents:

NA_una resposta correcta (2,5)
AS_dues respostes correctes (5)
AN_tres respostes correctes (7,5)
AE_totes quatre respostes correctes (10)

La variació en el plantejament de l'A.1.8.b. pot ser un factor que la fa més interessant per l’alumnat amb NEE.
A1.9.
El món és divers
[Hi ha dues opcions en la tria de l'activitat. S'identifiquen com a A.1.9.a. i A.1.9.b.
Per facilitar la seva identificació, aquesta última es presenta en cursiva].
L'A.1.9.a. de la unitat 1 del curs moodle de Ciències Socials intenta, per una banda, que l’alumnat estructuri les diferents tipologies de sistemes econòmics, a partir d’un exercici de selecció i distribució de la informació (per mitjà del mapa d’idees o el resum). I, també, per una altra part, busca fer veure a l’alumne/a que, avui, existeixen al món, altres realitats econòmiques que no són les que ell/a tenen al voltant. La diversitat del món ens permet conèixer, encara, altres formes de relació econòmica que no es troben en el marc del model dominant, del sistema econòmic capitalista.

Per aquesta raó, l’A.1.9.a. s’organitza en dues parts:

- Una primera més metòdica, en la qual l’alumne/a duu a terme una activitat que ja coneix: la realització d’un mapa d’idees, mapa conceptual o esquema o bé un resum de la informació de l’apartat.
- Una segona, de cerca d’informació, tria i estructuració sobre els darrers pobles al món que duen a terme una activitat econòmica de caçadors-recol·lectors, pobles nòmades.

L’A.1.9.b. del curs moodle de Ciències Socials demana a l’alumnat la realització d’una investigació sobre els pobles caçadors-recol·lectors que queden al món, a partir d’una pauta de treball. El suport amb el qual compta l’alumne/a és un qüestionari de resposta oberta del curs moodle.

CCBB que es treballen: Dimensió geogràfica de l’àmbit de les Socials, CCBB 5, 6 i 7. Dimensió de la comprensió lectora (CCBB 1 i 3); dimensió de l’expressió escrita (CCBB 4 i 5) de l’àmbit lingüístic.
Donada l'opció de doble tria; l'A.1.9.a és una tasca moodle de la unitat 1 curs. L'A.1.9.b és un qüestionari moodle de resposta oberta, pautat.
Presencial / Virtual
Dues sessions
Tot i que la primera part de l'A.1.9. (versió a. i b.) pot dur-se a terme individualment; la segona part de la mateixa està pensada perquè es pugui dur a terme en equip de treball (de tres persones). L’objectiu de la col·laboració no és tant la dificultat de la tasca en si, com el fet d’haver-se de posar d’acord en la tria d’un dels pobles caçadors-recol·lectors, nòmades, de la llista que es fa arribar a l’alumnat. Aquest aspecte ens ajuda a fomentar el debat, l’acord i la curiositat entre l’alumnat.
L'A.1.9. (versió a. i b.) es planteja des del treball en equip. L’avaluació, però, de l’activitat és individual i qualitativa, a partir de la retroacció que té l'exercici a la unitat 1 del curs moodle.

La responsabilitat de l’alumne/a pel que fa a la presentació de la tasca ha de ser, necessàriament, individual, encara que el resultat pugui ser compartit.

Es fixa la seva valoració d’acord amb un escalonat que, pot ser, el següent:

NA-l’alumne/a no fa l'activitat, la fa i no la presenta o bé la presenta fora del termini fixat.
AS-l’alumne/a fa la feina si bé la presenta inacabada, pel que fa al mapa d’idees (opció a.) o el resum (opció b.). Les respostes a la taula on es recullen les característiques d’un poble caçador-recol·lector, nòmada, són curtes, de si/no, sense argumentació.
AN-l’alumne/a fa l'exercici amb alguns errors en la construcció del mapa d’idees (opció a.) o el resum (opció b.). L’activitat de la taula sobre un poble caçador-recol·lector, nòmada, té algunes preguntes inacabades o no fetes (màxim dues).
AE-l’alumne/a fa l'activitat d’acord amb les pautes de treball indicades, elaborant un bon mapa d’idees o un resum. La taula d’un poble caçador-recol·lector, nòmada, està ben contestada amb tots els punts treballats.

L’abstracció i haver d’estructurar la informació que conté el punt 6 de la unitat 1 del curs moodle de Ciències Socials, a Tercer d’ESO, en un mapa d’idees, mapa conceptual o esquema, pot ser una tasca sobreafegida per l’alumnat amb NEE que, en alguns casos, tendeix a triar l’elaboració d’un resum per la mateixa informació.

La primera part de l’activitat està plantejada perquè l’alumne/a pugui triar el mètode de treball per seleccionar la informació, de la manera amb la qual es troba més còmode. La finalitat no és una altra que la tasca sigui assolida, el millor possible. A més a més, l’alumne/a amb NEE -en particular- veu que hi ha una altra manera de dur a terme la selecció de la informació.

La segona part de la tasca és en equip de tres persones. Per aquest motiu i per facilitar l’acolliment de l’alumnat amb NEE es planteja que tot l'exercici (primera i segona part) es portin a terme en equip. D’aquesta manera, l’elaboració de la feina esdevé més pautada i organitzada. No només afavoreix a l’alumnat amb NEE sinó al conjunt del grup classe.

Si és convenient es pot sintetitzar la segona part de l’exercici en un resum d’un dels pobles que tenim, en format llista, a la fitxa de treball.

El fet que només s’ha de dur a terme la cerca sobre les condicions de vida dels darrers pobles al món que tenen una economia caçadora-recol·lectora facilita la feina a fer per l’alumnat amb NEE. Hem de ser curosos a l’hora d’ubicar aquest alumnat en els equips de treball (de tres persones), per tal de facilitar el seu bon acolliment en l’equip d’alumnes.
A1.10.
Som consumidors responsables?
L'activitat 1.10. és l'exercici final de la unitat 1 del curs moodle de Ciències Socials, de Tercer d’ESO. Es proposa a l’alumnat del curs que elaborin una campanya a favor del consum responsable.

Aquesta acció ha de ser pràctica i s’ha de poder dur a terme. S’ha de poder provar. Ha de tenir incidència social, a l’institut, al barri, a un equipament de l’entorn de l’alumnat (casal d’avis, biblioteca, escoles properes, …).

L’alumnat presenta una memòria on es recullen, pas a pas, tots els punts que ha hagut de tenir en consideració per poder organitzar i dur a terme la seva acció a favor d’un consum responsable.

Les noies i els nois del grup classe s’organitzen en equips de quatre persones que, si és possible, han de ser de dues noies i dos nois per fomentar no només el treball en equip sinó també l’equitat entre sexes, alhora que es mira d’evitar que els alumnes només treballin amb els amics.

Finalment, a tall d’exemple, l’alumnat té una bateria d’accions i fórmules a favor del consum responsable, de diverses i múltiples entitats que busquen potenciar la sostenibilitat mediambiental i el respecte pel nostre entorn.

CCBB que es treballen: Dimensió geogràfica (CCBB, 5, 6 i 7); dimensió ciutadana (CCBB, 11, 12 i 13) de l’àmbit de les Ciències Socials. Dimensió de la comprensió lectora (CCBB, 1 i 3); dimensió de l’expressió escrita (CCBB, 4, 5 i 6).
L'A.1.10 es presenta com a tasca de la unitat 1 del curs moodle de Ciències Socials de Tercer d'ESO.
L'activitat està pensada per la seva realització a l'aula, si bé, amb algunes modificacions es pot dur a terme de forma virtual, aprofitant les eines col·laboratives.
Quatre sessions
L'A.1.10 final sempre es planteja com un exercici en equip. En aquest cas, un equip de quatre persones que, en la mesura del possible, ha d’estar format per dues noies i dos nois.
L'A.1.10 final es planteja des del treball en equip. L’avaluació, però, de l’activitat és individual i qualitativa, a partir de la retroacció que té l'exercici final a la unitat 1 del curs moodle.

La responsabilitat de l’alumne/a pel que fa a la presentació de la tasca ha de ser, necessàriament, individual, encara que el resultat pugui ser compartit.

Es fixa la seva valoració d’acord amb un escalonat que, pot ser, el següent:

NA (<4) l’alumne/a no fa la feina, la fa i no la presenta o bé la presenta fora del termini fixat.

NA + (<5) l’alumne/a fa l'activitat si bé la presenta inacabada. Les respostes a la memòria de treball de l’equip són curtes, de si/no, sense massa argumentació. No es documenta la posada en pràctica de l’acció a favor del consum responsable o bé directament no es duu a terme.

AS (>5) l’alumne/a fa la feina i la presenta amb alguns errors en la memòria del treball final de l’equip. La seva campanya està poc elaborada i té poca incidència en l’entorn, malgrat que la posen en pràctica.

AN (>7) l’alumne/a fa la feina i la presenta en el format de memòria que es demana a l’activitat. La seva campanya a favor d’un consum responsable està ben construïda i ben presentada, tot i que no acaba de tenir la incidència en l’entorn que es demana a l’exercici.

AE (10) l’alumne/a fa l'activitat final d’una manera molt meritòria: ben elaborada, ben presentada. La campanya a favor del consum responsable és estructurada i té la incidència calculada en l’entorn proper.

L'A.10. final presenta un nivell de dificultat important pel conjunt de l’alumnat. L’alumne/a ha de demostrar la seva autonomia en el treball en equip i ha de saber, en tot moment, què s’ha de fer i de quina manera. Malgrat el guiatge i l’acompanyament del/ de la docent en aquest camí, el bloqueig inicial port sorgir.

Per l’alumnat amb NEE és important que es porti a terme un bon acolliment en el seu equip de treball. Convé triar de les múltiples activitats parcials a resoldre en la creació de la campanya a favor d’un consum responsable, quina és l’habilitat en la qual l’alumne/a amb NEE excel·leix: la recerca de la informació, la il·lustració, …

En funció de la tipologia d’alumnat amb NEE graduem l’exigència, si bé la responsabilitat pel que fa als acords assolits (de realització de tasques concretes; de puntualitat en l’entrega, etc) ha de ser un valor clau pel que fa a la nota de la seva participació en el conjunt de l’equip.
A1.11.
Posa't a prova.
Unitat 1: L’organització econòmica de les societats
L’alumnat realitza un exercici a l’estil de “prova” o de “control” en el qual ha de posar en solfa els coneixements i les habilitats adquirides i treballades durant la unitat 1.

Els i les alumnes tenen coneixement del document del “Posa’t a prova” amb antelació a la data en què es duu a terme l’activitat. L’objectiu és que l’alumne/a sigui responsable del seu procés d’aprenentatge i pugui tenir la possibilitat, si vol, de preparar de forma adient el posa’t a prova de la unitat.

CCBB que es treballen: Dimensió geogràfica (CCBB 5, 6 i 7); dimensió ciutadana (CCBB, 11 i 12) de l’àmbit de les Socials. Dimensió de la comprensió lectora (CCBB, 1 i 3); dimensió de l’expressió escrita (CCBB, 4, 5 i 6) de l’àmbit lingüístic.
L'activitat 1.11. és un qüestionari moodle que inclou opcions de resposta múltiple i de resposta oberta.
Presencial / Virtual
Una sessió
Individual
L'avaluació de l'activitat 1.11. és, en tot moment, immediata per l'alumnat donada la retroacció dels resultats dels qüestionaris moodle. Pel que fa al professorat, simplifica la feina de la correcció.

La qualificació, tot i que és numèrica, s’indica també amb la seva correspondència qualitativa:

0-4,5 (NA)

4,5-6,5 (AS)

6,5-8,00 (AN)

8,00-10,00 (AE)

No es considera que l’alumnat amb NEE hagi de tenir condicions diferents davant el “Posa’t a prova” que la resta dels companys del grup classe. En tot cas, si és necessaria fer alguna adaptació de l’exercici, aquesta es pot concretar en la reformulació d’alguna de les activitats a fer, la supressió del nivell de resposta o bé la indicació prèvia (per la seva preparació) de quins són els aspectes més rellevants de l’exercici.

Unitat 2: Els sectors econòmics: Primari. Agricultura, ramaderia, pesca i silvicultura

Una prèvia …

Les activitats, tasques o exercici de la unitat 2 del curs moodle de Ciències Socials, de Tercer d’ESO, estan plantejades des d’un enfocament de doble itinerari que busca facilitar el procés d’aprenentatge a l’alumne/a, modulant els graus de dificultat de les diferents tasques. D’aquesta manera, i segons la tasca, el/la docent té l’opció de dirigir a l’alumne/a a aquella activitat que li és més adient per les seves característiques concretes. Només és necessari activar les restriccions a determinats alumnes, a segons quines activitats i determinar quines altres tasques estan obertes a la seva realització.

De la mateixa manera es manté l'opció, en algunes activitats, de tenir dues tipologies o maneres de treballar els diferents apartats de la unitat. Així, com en la unitat 1, és el docent el que tria quin tipus de recurs és més adient pel grup classe, segons les seves característiques. Seguint el model de la unitat anterior, les activitats estan identificades com a activitat 2.X.a i 2.X.b. En el curs moodle, l'activitat 2.X.b està oculta a l'estudiant. Només s’ha d’activar i ocultar l’activitat 2.X.a si s’opta per fer a l’alumnat la segona de les opcions.

Es posa en pràctica aquesta diferència en el guiatge i en la realització de les tasques de l’alumnat, a la unitat 2 del curs moodle de Ciències Socials, de Tercer d’ESO; donat que, passades les primeres sessions de treball amb el grup classe d’alumnes, el/la docent té un coneixement molt més precís de les necessitats de cada un dels alumnes que no durant la primera unitat, tot just iniciat el curs. Finalment, indicar, tal com passa a la unitat 1, que és el mateix alumne/a qui marca (autocompleció) si la feina està feta o no. Es dona confiança a l'alumnat i se'l responsabilitza del seu procés d'aprenentatge.

Id | Activitat | Descripció | Tipologia | Format | Temps previst | Agrupaments | Avaluació
A2.1.
Primeres impressions
A partir d’un breu qüestionari de quatre preguntes l’alumnat duu a terme l’avaluació inicial de la unitat per facilitar al/ a la docent el coneixement sobre el punt de partida entorn el sector primari.

CCBB que es treballen: Dimensió geogràfica de l’àmbit de les Socials, CCBB 5 i 7. Dimensió de la comprensió lectora (CCBB 1); dimensió actitudinal i plurilingüe (CCBB 1) de l’àmbit lingüístic.
L'activitat 2.1. és un qüestionari moodle de resposta múltiple.
Presencial / Virtual
Una sessió
Individual
L’avaluació de l'activitat 2.1. és qualitativa a partir de la retroacció que se’n fa en el curs moodle. Tot i que les preguntes tenen una valoració numèrica de 2,5 punts per pregunta, es fa la seva correspondència qualitativa d’acord amb els paràmetres següents:

NA_una resposta correcta (2,5)

AS_dues respostes correctes (5)

AN_tres respostes correctes (7,5)

AE_totes quatre respostes correctes (10)

L’alumnat amb NEE pot dur a terme sense cap mena de problema l’activitat. No té una especial dificultat. Ara bé, el seu resultat ens ajuda a definir més clarament l’alumnat que pot necessitar suport educatiu a l’aula o a casa en les següents activitats proposades.
A2.2.
Una petita investigació
[Hi ha dues opcions en la tria de l'activitat. S'identifiquen com a A.2.2.a. i A.2.2.b.
Per facilitar la seva identificació, aquesta última es presenta en cursiva].
La tasca 02 de la unitat 2 del curs moodle de Ciències Socials, a Tercer d’ESO, busca que l’alumnat dugui a terme una petita investigació sobre dos elements que determinen les característiques globals del sector primari: la FAO i la Sobirania Alimentària.

CCBB que es treballen: Dimensió geogràfica de l’àmbit de les Socials, CCBB 5, 6 i 7. Dimensió de la comprensió lectora (CCBB 1 i 3); dimensió de l’expressió escrita (CCBB 4, 5 i 6); dimensió actitudinal i plurilingüe (CCBB 1) de l’àmbit lingüístic.
Donada l'opció de tria; l'A.2.2.a. és una tasca moodle de la unitat 1 curs. L'A.2.2.b. és un qüestionari moodle de resposta oberta, pautat.
Presencial / Virtual
Una sessió
L'exercici està pensat per la seva realització entre dues persones.
L'activitat 2.2. es planteja des del treball en equip. L’avaluació, però, de l’activitat és individual i qualitativa, a partir de la retroacció que té l'activitat 2.2. a la unitat 2 del curs moodle.

La responsabilitat de l’alumne/a pel que fa a la presentació de la tasca ha de ser, necessàriament, individual, encara que el resultat pugui ser compartit.

Es fixa la seva valoració d’acord amb un escalonat que, pot ser, el següent:

NA-l’alumne/a no fa la feina, la fa i no la presenta o bé la presenta fora del termini fixat.

AS-l’alumne/a fa l'activitat si bé la presenta poc completada i d’una manera superficial en la seva resposta.

AN-l’alumne/a fa l'exercici tot i que hi ha un desequilibri en les respostes: una està molt bé i l’altre és incompleta.

AE-l’alumne/a fa l'activitat d’acord amb les pautes de treball indicades, fent un bon ús dels recursos de treball indicats.

L' activitat 2.2. és la primera de les activitats de la unitat 2 del curs moodle de Ciències Socials, a Tercer d’ESO, que presenta un itinerari diferenciat per la seva realització. I, a més a més, amb dues opcions de recursos de treball.

L’alumnat de NEE té el mateix tipus d’activitat que la resta de l’alumnat tot i que està molt més pautada i focalitzada en la seva resolució.

Es deixa a criteri del/ de la docent la modulació de la mateixa per un determinat nombre d’alumnes.
A2.3.
Sintetitzem ...
L'activitat 2.3. de la unitat 2 del curs moodle de Ciències Socials, de Tercer d’ESO, presenta dos itineraris o nivells diferenciats. I, a més a més, dos diferents recursos per dur a terme l'exercici

Així el/la docent té l’opció de discriminar quina  de les dues variants proposades s’adiu millor a l’alumne/a, sense perjudici pel que fa a la seva avaluació.

Les activitats són:

Itinerari 1, elaboració d’un mapa d’idees, mapa conceptual de l’apartat 2.1. “Els paisatges agraris” que tenim al punt 2. “L’agricultura”; dins de la unitat 2 del curs moodle “Els sectors econòmics: el sector primari”
Itinerari 2, elaboració d’un resum del punt 2.1. anteriorment indicat.

CCBB que es treballen: Dimensió geogràfica de l’àmbit de les Socials, CCBB 5, 6 i 7. Dimensió de la comprensió lectora (CCBB 1 i 3); dimensió de l’expressió escrita (CCBB 4, 5 i 6); dimensió actitudinal i plurilingüe (CCBB 1) de l’àmbit lingüístic.
Les diferents opcions pel que fa a la modulació de l'activitat a fer i els recursos disponibles permeten decidir si volem treballar amb l'alumnat potenciant l'opció de tasca del moodle o bé a través d'un qüestionari de resposta oberta.
Presencial / Virtual
Una sessió
L'activitat 2.3. està plantejada per dur-se a terme individualment, tot i que no exclou el suport mutu del/ de la company/a de taula per dur a terme l’activitat en parelles.
L’avaluació de l'activitat 2.3. és individual i qualitativa, a partir de la retroacció que té l'exercici a la unitat 2 del curs moodle.

La responsabilitat de l’alumne/a pel que fa a la presentació de la tasca és individual. Es fixa la seva valoració d’acord amb un escalonat que pot ser el següent:

NA-l’alumne/a no fa la feina, la fa i no la presenta o bé la presenta fora del termini fixat.

AS-l’alumne/a fa l'activitat si bé la presenta poc completada i d’una manera superficial.

AN-l’alumne/a fa l'exercici tot i que hi ha un desequilibri entre els apartats de l’activitat: els uns estan molt bé i els altres són incomplets.

AE-l’alumne/a fa la feina d’acord amb les pautes de treball indicades, fent un bon ús dels recursos de treball indicats.

L'activitat 2.3. es planteja des d'opcions diferenciades, cosa que permet englobar la totalitat del grup d’alumnes (també l’alumnat amb NEE) en una feina que es pot portar a terme d’acord amb l’especificitat de cada un dels nois i noies del grup classe.
A2.4.
Què és què en els paisatges agraris?
A partir de la realització d’un qüestionari de veritat / fals l’alumnat posa en pràctica l’exercici anterior en el qual ha treballat els diferents elements que caracteritzen els paisatges agraris.

La fórmula de joc permet consolidar, a l’alumne/a, i valorar, al professor/a, els continguts adquirits en l’activitat anterior. I, a més a més, amb la possibilitat de repetir i rectificar l’error en la tria.

CCBB que es treballen: Dimensió geogràfica de l’àmbit de les Socials, CCBB 5, 6 i 7. Dimensió de la comprensió lectora (CCBB 1 ); dimensió actitudinal i plurilingüe (CCBB 1) de l’àmbit lingüístic.
L'activitat 2.4. és un qüestionari moodle de veritat o fals.
Presencial / Virtual
Una sessió
L'activitat 2.4. es planteja per dur-se a terme individualment, si bé no s’exclou el fet de poder comptar amb el suport d’un/a company/a per realitzar la tasca en equip de dues persones.
L'activitat 2.4. és individual en la seva valoració d’acord amb la retroacció que se’n fa a la unitat 2 del curs moodle. Si bé en el qüestionari moodle hi ha una puntuació numèrica (cada pregunta del qüestionari té el valor d’un punt, fins a un total de 10 preguntes), aquesta es trasllada a la seva corresponent nota qualitativa. D’aquesta manera els valors de l’escalonat són:

NA (0-4 punts)
AS (5-6 punts)
AN (7-8 punts)
AE (9-10 punts)

L’activitat és la mateixa per a tot el grup d’alumnes de classe. Pel que fa a l’alumnat amb NEE, aquest pot comptar amb el suport del document elaborat a l'activitat 2.3. per la realització del qüestionari veritat / fals sobre els paisatges agraris.
A2.5.
Descriviu els paisatges agraris
En equips de dues persones es demana a l’alumnat la descripció acurada d’un dels paisatges agraris de l'A.2.4. L’exercici està pautat. S’indica als alumnes que han de fer servir un mínim de cinc paraules d’una llista de conceptes que expliquen i caracteritzen un paisatge agrari. Com a complement de l’activitat se’ls facilita l’accés a una pàgina web, un bloc de llengua, “aula de català” per tal que els alumnes tinguin coneixement i facin un bon ús dels connectors lingüístics en llengua catalana.

CCBB que es treballen: Dimensió geogràfica de l’àmbit de les Socials, CCBB 5, 6 i 7. Dimensió de la comprensió lectora (CCBB 3); dimensió de l’expressió escrita (CCBB 4, 5 i 6); dimensió actitudinal i plurilingüe (CCBB 1) de l’àmbit lingüístic.
L'activitat 2.5. és un qüestionari moodle de resposta oberta.
Presencial / Virtual
Una sessió
En equip de dues persones.
L'activitat 2.5. es planteja des del treball en equip. La responsabilitat, però, de l’alumne/a pel que fa a la presentació de la tasca és individual. L’avaluació de l'activitat 2.5. és per tant individual i qualitativa, a partir de la retroacció que té l'exercici a la unitat 2 del curs moodle.

Es fixa la seva valoració d’acord amb un escalonat que, pot ser, el següent:

NA-l’alumne/a no fa la feina, la fa i no la presenta o bé la presenta fora del termini fixat.

AS-l’alumne/a fa l'activitat si bé la presenta poc completada i d’una manera superficial.

AN-l’alumne/a fa l'exercici tot i que hi ha un desequilibri entre els elements de l’activitat: els uns estan molt bé i els altres són incomplets.

AE-l’alumne/a fa l'activitat d’acord amb les pautes de treball, fent un bon ús dels recursos de treball indicats.

L’alumnat de NEE no ha de tenir dificultats per poder dur a terme la tasca 05. És un exercici pautat que, en tot cas, si el/la docent ho considera adient, es pot passar de cinc a tres conceptes per la descripció del paisatge agrari. Així mateix, pel que fa als connectors lingüístics s’indiquen aquells que són més adients a l’hora d’estructurar un text descriptiu:

- Per començar el text: d’entrada, per començar, primer, primerament, en primer lloc
- Per continuar: a continuació, tot seguit, segon, tercer…, en segon lloc, en tercer lloc
- Per acabar: per acabar, per últim, finalment, per finalitzar, en darrer lloc, en últim lloc, així doncs /En conclusió / En definitiva / En conseqüència
A2.6.
Pros i contres de l’agricultura
L’alumnat porta a terme l'activitat 2.6. com exercici de síntesi d'aquesta primera part de la segona unitat del curs moodle de Ciències Socials, a Tercer d’ESO. Se’ls demana que elaborin en equip de quatre persones una taula, una llista, un quadre amb els pros i els contres de l’agricultura.

Per poder-se dur a terme l’exercici els alumnes compten amb una sèrie de pautes de treball que, necessàriament, el/la docent ha de poder planificar i programar. Així per exemple, s’intenta que els equips de treball siguin mixtes i equilibrats (dues noies i dos nois) sempre que sigui possible. Un altre aspecte que es té en consideració és l’establiment d’una sèrie de fases o passos de l'activitat a realitzar. D’aquesta manera l’alumne/a sap en cada moment en quin punt o etapa de l’exercici es troba, què ha de fer i què li toca fer.

CCBB que es treballen: Dimensió geogràfica de l’àmbit de les Socials, CCBB 5, 6 i 7. Dimensió de la comprensió lectora (CCBB 1 i 3); dimensió de l’expressió escrita (CCBB 4, 5 i 6); dimensió actitudinal i plurilingüe (CCBB 1) de l’àmbit lingüístic.
L'activitat 2.6. es presenta com a tasca moodle de la segona unitat del curs de Ciències Socials, a Tercer d'ESO.
L'activitat està plantejada per poder-se dur a terme de forma presencial. Ara bé, amb alguns retocs es pot fer de forma virtual, també.
Es destinen dues sessions per dur a terme aquesta tasca:

Una primera sessió de preparació i posada en marxa de l’activitat: creació dels equips de treball, distribució de les tasques i buidatge de la informació.
I una segona sessió en la qual els equips han de posar en comú la feina feta i els acords arribats en la primera de les sessions, per tal de tancar l'activitat.
En equip de quatre persones.
L'activitat 2.6. està plantejada des del treball en equip.La responsabilitat, però, de l’alumne/a pel que fa a la presentació de la tasca és individual.

L’avaluació de l'activitat 2.6. és, per tant, individual i qualitativa, a partir de la retroacció que té l'activitat a la unitat 2 del curs moodle.

Es fixa la seva valoració d’acord amb un escalonat que, pot ser, el següent:

NA-l’alumne/a no fa l'activitat, la fa i no la presenta o bé la presenta fora del termini fixat.

AS-l’alumne/a fa la feina si bé la presenta poc completada i d’una manera superficial.

AN-l’alumne/a fa l'exercici tot i que hi ha un desequilibri entre els dos blocs principals de l’activitat: un està molt bé i l’altre és incomplet.

AE-l’alumne/a fa l'activitat d’acord amb les pautes de treball, fent un bon ús dels recursos indicats.

No hi ha una adaptació específica per l’alumnat amb NEE en aquesta tasca. Si que, donades les característiques de l’activitat és important tenir en consideració els següents aspectes per tractar de forma adient la diversitat a l’aula:

- En els equips de quatre persones, intentar que siguin de dues noies i dos nois. A més a més, estar atents a situar l’alumnat amb NEE en un equip de treball on sigui acollit.
- Estar atent que el repartiment de les tasques internes dins del grup no desafavoreixi l’alumnat amb NEE.
- Pautar quina tasca s’ha de fer i de quina manera i en quina data s’ha de tenir feta.
A2.7.
La Ramaderia
L'A.2.7. és la realització d’un qüestionari moodle de veritat / fals sobre el sector ramader. A partir de la pregunta “Quin tipus de ramaderia és?” l’alumnat ha de triar si la imatge es correspon (veritat) o no (fals) amb el text que acompanya la fotografia.

Prèviament l’alumnat ha d’haver-se llegit i treballat l’apartat 3 de la unitat 2 del curs moodle que tracta el tema de la Ramaderia.

CCBB que es treballen: Dimensió geogràfica de l’àmbit de les Socials, CCBB 5, 6 i 7. Dimensió de la comprensió lectora (CCBB 3); dimensió actitudinal i plurilingüe (CCBB 1) de l’àmbit lingüístic.
L'activitat 2.7. és un qüestionari moodle de resposta de veritat o fals.
Presencial / Virtual
Una sessió
Individual
L’avaluació de l'activitat 2.7. és individual i qualitativa, a partir de la retroacció que té l'exercici a la unitat 2 del curs moodle. El valor numèric del qüestionari moodle es tradueix en la seva corresponent nota qualitativa. La responsabilitat de l’alumne/a, pel que fa a la presentació de la tasca, en fixa la valoració de l’activitat d’acord amb un escalonat que, pot ser, el següent:

NA-el resultat obtingut és entre 0 i 4 punts.

AS-el resultat és entre 5 i 6 punts

AN-el resultat és entre 7 i 8 punts.

AE-el resultat és entre 9 i 10 punts

L'activitat 2.7. de la unitat 2 no presenta una especial dificultat per l’alumnat i, en aquest sentit, és assumible per l’alumnat amb NEE.

Una possible adaptació de l'activitat es pot dur a terme amb el suport d’un/a company/a que acompanyi l’alumnat amb NEE en la realització de l’activitat. Una altra mesura d’atenció a la diversitat és permetre que l’alumnat de NEE compti amb el suport extra d’imatges per comparar amb la que es troba a la pregunta. Finalment, configurar el qüestionari per donar més oportunitats en les respostes a aquest alumnat.
A2.8.
La Pesca a Catalunya
A partir del visionat del programa de TVE2 “Moments”, dedicat a l'evolució històrica de la pesca a Catalunya, l’alumnat ha de respondre a un qüestionari moodle de resposta múltiple.

CCBB que es treballen: Dimensió geogràfica de l’àmbit de les Socials, CCBB 6 i 7. Dimensió de la comprensió lectora (CCBB 1 i 3); dimensió actitudinal i plurilingüe (CCBB 1) de l’àmbit lingüístic.
L'activitat 2.8. és un qüestionari moodle de resposta múltiple.
Presencial / Virtual
Individual
Una sessió
L’avaluació de l'activitat 2.8. de la unitat 2 és individual i qualitativa, a partir de la retroacció que té l'exercici a la unitat 2 del curs moodle. El valor numèric del qüestionari moodle es tradueix en la seva corresponent nota qualitativa. La responsabilitat de l’alumne/a, pel que fa a la presentació de la tasca, en fixa la valoració de l’activitat d’acord amb un escalonat que, pot ser, el següent:

NA-el resultat obtingut és entre 0 i 4 punts.

AS-el resultat és entre 5 i 6 punts

AN-el resultat és entre 7 i 8 punts.

AE-el resultat és entre 9 i 10 punts.

La tasca 07 de la unitat 2 del curs moodle de Ciències Socials no presenta gran dificultat.

En funció del ritme de treball amb el grup classe, el/la docent té l’opció de plantejar diferents propostes de treball, de l'activitat, a l’alumnat:

1. el visionat del documental a l’aula per dur a terme posteriorment el qüestionari.
2. el visionat del vídeo a casa per fer el qüestionari, després, a classe.
3. el visionat pautat del vídeo a l’aula per assolir, en la mesura del possible, l’excel·lència de l’activitat, resultat del treball col·laboratiu del grup classe.

L’alumnat de NEE pot necessitar d’un segon visionat del documental i de major temps de resposta, tant pel que fa a la data límit de l’activitat, com en el número d’oportunitat de dur a terme el qüestionari (fins a un màxim de tres intents).
A2.9.
Periodista per un dia
[Hi ha dues opcions en la tria de l'activitat. S'identifiquen com a A.2.9.a. i A.2.2.b.
Per facilitar la seva identificació, aquesta última es presenta en cursiva].
L'activitat 2.9 de la unitat 2 del curs moodle de Ciències Socials, de Tercer d’ESO, planteja a l’alumnat convertir-se en periodistes per un dia.

L'exercici es planteja des de dues òptiques metodològiques:

L'activitat és una tasca moodle en la qual l'alumnat treballa, de forma pautada, l'anàlisi d'una notícia relacionada amb la silvicultura i l'explotació forestal.

L'activitat 2.9.b es formula a través d’un qüestionari de resposta oberta en el qual l’alumne/a, en equip de dues persones, analitza una notícia relacionada amb l’explotació forestal o silvicultura.

Els alumnes escullen (en l'activitat 2.9.a o 2.9.b) una de les quatre notícies del diari ARA que parlen del bosc i les seves característiques. Es demana a l’alumnat que identifiqui els interrogants que construeixen un article periodístic: Què, qui, com, quan, on i, també, el perquè, el qual dona peu a la notícia.

CCBB que es treballen: Dimensió geogràfica de l’àmbit de les Socials, CCBB 5, 6 i 7. Dimensió de la comprensió lectora (CCBB 1 i 3); dimensió de l’expressió escrita (CCBB 4, 5 i 6); dimensió actitudinal i plurilingüe (CCBB 1) de l’àmbit lingüístic.
L'activitat 2.9. té una doble opció de treball: o bé la tasca moodle (2.9.a) o bé un qüestionari de resposta oberta (2.9.b).
Presencial / Virtual
En equip de dues persones
Una sessió
L'activitat 2.9 (en les versions a) i b) ) està plantejada des del treball en equip.

La responsabilitat, però, és de l’alumne/a pel que fa a la presentació individual de l'exercici.

L’avaluació de l'activitat és, per tant, individual i qualitativa, a partir de la retroacció que té l'A.2.9. (versió a) i b) ) a la unitat 2 del curs moodle.

Es fixa la seva valoració d’acord amb un escalonat que, pot ser, el següent:

NA-l’alumne/a no fa la feina, la fa i no la presenta o bé la presenta fora del termini fixat.

AS-l’alumne/a fa l'activiat si bé la presenta poc completada i d’una manera superficial.

AN-l’alumne/a fa l'exercici tot i que hi ha un desequilibri entre els dos blocs principals de l’activitat: un està molt bé i l’altre és incomplet.

AE-l’alumne/a fa l'activitat d’acord amb les pautes de treball, fent un bon ús dels recursos de treball indicats.

L'activitat 2.9 (versió a) i b) ) de la unitat 2 és assumible per un/a alumne/a de Tercer d’ESO per la tria feta dels textos periodístic.

Donat que l’execució de l'activitat és en parelles permet que l’alumnat amb NEE pugui dur a terme la feina en col·laboració amb un/a company/a.
A2.10.
És possible reduir l’impacte mediambiental de les activitats primàries?
L'activitat 2.10 de la unitat 2 del curs moodle de Ciències Socials, de Tercer d’ESO, proposa a l’alumnat una campanya de Consciència Mediambiental i Seguretat Alimentària.

L’activitat té un caràcter pràctic i ha de presentar, al final, un producte com a resultat del treball en equip que els alumnes duen a terme. Es dona la possibilitat als alumnes de presentar un document de denúncia, de caràcter periodístic, en el format que més interessant considerin: premsa escrita (paper) o digital; ràdio o TV. El tema és escollit d’una llista d’opcions, entorn les males praxis del sector primari (agricultura, ramaderia i pesca) o diferents hàbits de consum que, fomentats des del sector primari, posin en perill la seguretat alimentària de les persones.

D’acord amb el format triat per l’equip d’alumnes (premsa escrita, ràdio o TV) es faciliten unes pautes de treball que, en un cas són comunes i en un altre són específiques del mitjà amb el qual es vol presentar el producte final.

CCBB que es treballen: Dimensió geogràfica (CCBB 5, 6 i 7) i dimensió Ciutadana (CCBB 11 i 12) de l’àmbit de les Socials. Dimensió de la comprensió lectora (CCBB 1 i 3); dimensió de l’expressió escrita (CCBB 4, 5 i 6); dimensió de l’expressió oral (CCBB 7, 8 i 9); dimensió actitudinal i plurilingüe (CCBB 1 i 2) de l’àmbit lingüístic.
L'activitat 2.10 és una tasca del curs moodle de Ciències Socials, de Tercer d'ESO.
Tot i que es recomana que sigui un exercici presencial, amb unes lleugeres modificacions pot fer-se virtual.
Quatres sessions.
En equip de tres persones
L'activiat 2.10 és el recull final de què s'ha treballat a la unitat 2. Per aquest motiu es planteja des del treball en equip.

Ara bé, l’avaluació, però, de l’exercici és individual i qualitativa, a partir de la retroacció que té l'activitat 2.10. a la unitat 2 del curs moodle.

La responsabilitat de l’alumne/a pel que fa a la presentació de l'exercici ha de ser, necessàriament, individual, encara que el resultat pugui ser compartit.

Es fixa la seva valoració d’acord amb un escalonat que, pot ser, el següent:

NA- l’alumne/a no fa l'activitat, la fa i no la presenta o bé la presenta fora del termini fixat.

NA+ - l’alumne/a fa la feina si bé la presenta inacabada. Per exemple: Es presenta el document de denúncia (de premsa escrita, de ràdio o de TV) tot i que no s’acompanya del guió de treball, textual, on ha de quedar recollida la informació seleccionada.

AS- l’alumne/a fa l'exercici i el presenta amb algunes contradiccions entre el document escrit i el document elaborat de denúncia  final. La campanya està poc elaborada.

AN- l’alumne/a fa l'activitat i la presenta en el format que es demana. La seva campanya de consciència mediambiental i de seguretat alimentària està ben construïda i ben presentada, tot i que no acaba de tenir el ressò que es demana a l’exercici.

AE- l’alumne/a fa l'activitat d’una manera molt meritòria: ben elaborada, ben presentada. La campanya a favor del consum responsable és estructurada i té la incidència calculada en l’entorn proper.

L'activitat 2.10. final incorpora un cert nivell de dificultat que pot ser important pel conjunt de l’alumnat. L’alumne/a ha de demostrar la seva autonomia en el treball en equip i ha de saber, en tot moment, què s’ha de fer i de quina manera. Malgrat el guiatge i l’acompanyament del/ de la docent en aquest camí, el resultat final no sempre és satisfactori.

Amb l’alumnat amb NEE és important que es porti a terme un bon acolliment en el seu equip de treball. Convé triar de les múltiples activitats parcials a resoldre en la creació de la campanya de consciència mediambiental i seguretat alimentària, quina és o quines són l’habilitat/s en la/les que l’alumne/a amb NEE excel·leix: la recerca de la informació, la il·lustració, …

En funció de la tipologia d’alumnat amb NEE graduem l’exigència, si bé la responsabilitat pel que fa als acords assolits (de realització de tasques concretes; de puntualitat en l’entrega, etc) ha de ser un valor clau pel que fa a la nota de la seva participació en el conjunt de l’equip.
A2.11.
Posa't a prova. Unitat 2: El sector primari.
L’alumnat realitza un exercici a l’estil de “prova” o de “control” en el qual ha de posar en solfa els coneixements i les habilitats adquirides i treballades durant la unitat 2.

Els i les alumnes tenen coneixement del document del “Posa’t a prova” amb antelació a la data en què es duu a terme l’activitat. L’objectiu és que l’alumne/a sigui responsable del seu procés d’aprenentatge i pugui tenir la possibilitat, si vol, de preparar de forma adient el posa’t a prova de la unitat.

CCBB que es treballen: Dimensió geogràfica (CCBB 5, 6 i 7); dimensió ciutadana (CCBB, 11 i 12) de l’àmbit de les Socials. Dimensió de la comprensió lectora (CCBB, 1 i 3); dimensió de l’expressió escrita (CCBB, 4, 5 i 6) de l’àmbit lingüístic.
L'activitat 2.11. és un qüestionari moodle que inclou opcions de resposta múltiple i de resposta oberta, d'emplenar buits, de verdader o fals ...
Presencial / Virtual
Una sessió
Individual
L'avaluació de l'activitat 2.11. és, en tot moment, immediata per l'alumnat donada la retroacció dels resultats dels qüestionaris moodle. Pel que fa al professorat, simplifica la feina de la correcció.

La qualificació, tot i que és numèrica, s’indica també amb la seva correspondència qualitativa:

0-4,5 (NA)

4,5-6,5 (AS)

6,5-8,00 (AN)

8,00-10,00 (AE)

No es considera que l’alumnat amb NEE hagi de tenir condicions diferents davant el “Posa’t a prova” que la resta dels companys del grup classe. En tot cas, si és necessaria fer alguna adaptació de l’exercici, aquesta es pot concretar en la reformulació d’alguna de les activitats a fer, la supressió del nivell de resposta o bé la indicació prèvia (per la seva preparació) de quins són els aspectes més rellevants de l’exercici.

7- Avaluació

Totes les activitats de les unitats, en el format d’unitats ABP, tenen una valoració qualitativa, d’acord amb el marc d’avaluació competencial que promou el Departament d’Educació. En aquest sentit, cada una de les activitats està valorada a partir d’una escala que segueix els valors qualificadors del Departament d’Educació: No Assoliment (NA), Assoliment Satisfactori (AS), Assoliment Notable (AN) i Assoliment Excel·lent (AE).  Això no exclou que, puntualment, s’introdueixi una valoració numèrica en aquelles activitats -com la final de la unitat ABP- en què la seva complexitat necessiti de revisions parcials (autònomes, per part de l’alumnat, i de seguiment, per part del professorat). Recordar, finalment, que les activitats inicials de les unitats d'aquest curs moodle (A.1.1, A.1.2. i A.2.1.) estan pensades per ajudar al professorat a tenir una referència dels coneixements previs de l'alumnat abans d'abordar el tema.

En tots els casos, l’alumnat té una pauta que li permet saber el nivell màxim exigible a cada una de les tasques de la unitat ABP. A partir d’aquest indicador, l’alumnat modela el seu esforç en l’assoliment d’un resultat d’acord amb una demanda concreta i no a una abstracció.