Title: A.1.6. REFLEXIONEM! Calculeu el pressupost familiar (en equip)
Course: Ciències Socials 3r ESO 1r T > Section: Unitat 1

L'activitat 4 us demana fer la llista de les activitats econòmiques que feu habitualment amb la vostra família, els amics, etc.

Ara toca fer una feina més concreta, de reflexió sobre els nostres consum diaris. Aquesta és en equip, de tres persones...

Elaboreu el vostre pressupost familiar

Font: pikist.com

- I com s'ha de fer això? Seguiu els passos següents per elaborar, a poc a poc, el vostre pressupost familiar:
  - Primer, heu de tenir presents, en una llista, les despeses de la unitat familiar:
    - Quines són les despeses habituals que té una família?
      1. Els consums: l'aigua, el gas i la llum de l'habitatge.
      2. El lloguer o la hipoteca de l'habitatge.
      3. El cotxe (si se'n té) o el mitjà de transport (públic) que es fa servir habitualment.
      4. Les despeses d'alimentació.
      5. Les despeses de roba i de calçat.
      6. Les despeses extraordinàries (reparacions, substitució d'electrodomèstics, compra d'aparells electrònics, etc.)
  - Segon, heu de saber els ingressos de la unitat familiar:
    - Quins ingressos té una família?
      - Els ingressos d'una família poden venir de diferents llocs. Els més habituals són:
        1. Les nòmines laborals.
        2. Els ingressos d'autònoms (s'ha de fer una mitjana dels 12 mesos de l'any, ja que no tots els mesos un/a autònom/a té la mateixa xifra d'ingressos).
        3. Les pensions d'algun dels membres de la família.
        4. Les prestacions o ajudes socials, com l'atur.
  - Un cop teniu la relació de totes les despeses i de tots els ingressos de la unitat familiar, els heu de representar en una taula:
    - A l'esquerra de la taula, desglossats, un per un, tots els ingressos de la vostra llista, del més elevat al més baix. Sumeu al final, el seu total.
    - A la dreta de la taula, les despeses de la llista que heu fet, també detallades una per una, com a nombres negatius o vermells (resten); de la més elevada a la menys important. Sumeu al final, el seu total.
    - Resteu, al peu de la taula, del total d'ingressos el total de despeses de la unitat familiar i ja ho teniu!
    - Només us queda calcular el percentatge de despesa (segons els ingressos) de la unitat familiar, tot fet ús de la regla matemàtica de la proporcionalitat.
    - I una última pregunta? La vostra família tipus estalvia cada mes o està en números vermells constantment?

Mireu-vos els documents que us adjuntem que us donen un model a seguir per elaborar el pressupost d'una unitat familiar, a partir de diferents supòsits de famílies:

  - Família u
  - Família dos
  - Família tres

Si ho considereu adequat podeu aprofitar les dades per dissenyar el vostre propi pressupost.