Title: Recursos per a una correcta realització de l'activitat final de la unitat 2
Course: Ciències Socials 3r ESO 1r T > Section: Unitat 2

Els textos periodístics

Font: wikipedia.org

Els textos periodístics són aquells que apareixen en els mitjans de comunicació: diaris, revistes, ràdio, televisió, etc.

Aquests mitjans persegueixen tres objectius:

- Informar: explicar què passa al món.
- Formar: interpretar i valorar les notícies, crear opinió i transmetre valors socials, culturals i ètics.
- Entretenir: distreure amb articles de caràcter lúdic, tires de vinyetes còmiques, mots encreuats, endevinalles, horòscop …

El creixement imparable d’internet els últims anys ha provocat un ràpid creixement dels mitjans de comunicació digitals.

Internet ha passat a formar part del nostre dia a dia, i per això els nous mitjans digitals esdevenen imprescindibles en el mapa actual dels mitjans de comunicació.

Elements fonamentals de la comunicació periodística
Emissor | Periodista, corresponsal, cronista, articulista, equip de redacció, agència de notícies…
Canal (o mitjà de comunicació) | Premsa (diari o revista), ràdio, televisió, internet…
Receptor | Públic lector, oient de la ràdio, teleespectador, internauta…
Missatge | Contingut de la informació (notícies, interpretacions, crítiques, opinions…)
Codi | Lingüístic, icònic, tipogràfic, audiovisual…
Context | Circumstàncies relacionades amb el tema, el lloc, el moment, el mitjà…

1.1. Els gèneres periodístics

El periodisme ha creat una gran varietat de gèneres, que podem agrupar en els tres grups següents: els gèneres informatius, els gèneres d’opinió i els gèneres mixtos.

Els principals gèneres periodístics
Gèneres informatius | Notícia | Text que informa de manera objectiva d’un fet actual d’interès públic. La notícia ha de ser breu, clara i impersonal.
Reportatge | Text informatiu extens que va acompanyat de fotografies, gràfics i imatges. Pot incloure l’opinió de testimonis o d’especialistes en forma d’entrevista o de crònica.
Gèneres d’opinió | Editorial | Text redactat per un mitjà de comunicació que valora i interpreta una notícia rellevant amb l’objectiu de crear un estat d’opinió entre el públic.
Article d’opinió | Text d’un autor reconegut (especialista o col·laborador del mitjà) que analitza i interpreta una notícia o un fet anecdòtic de manera personal i seguint un estil propi.
Crítica | Text que dóna a conèixer i valora una obra literària o artística, una representació teatral o un espectacle musical, una pel·lícula o un programa de televisió, una exposició o una pàgina d’internet, un espectacle esportiu o lúdic, etc.
Cartes al director | Textos redactats pels lectors dels diaris o les revistes en què expressen les seves opinions sobre fets d’actualitat, declaracions públiques, decisions polítiques, etc.
Gèneres mixtos | Crònica | Text redactat normalment per un especialista o per un corresponsal que informa d’una notícia i alhora la interpreta i la valora d’acord amb el seu punt de vista i el seu treball de recerca.
Entrevista | Text creat entre dues persones a partir de preguntes (de l’entrevistador) i respostes (de l’entrevistat). Pot tenir un caràcter informatiu (explicar un fet) o d’opinió (interpretar-lo i valorar-lo).

1.2. Gèneres informatius: la notícia i el reportatge

La notícia i el reportatge són textos narratius que tenen com a objectiu informar de la manera més clara i ràpida possible dels esdeveniments d’actualitat (la notícia) o de fets socials o científics (el reportatge).

La notícia ha de ser:

1. veritable (és cert, no pas inventat)
2. inèdita (és novetat, no ha estat publicat abans)
3. actual (ha succeït recentment)
4. d’interès general (interessa el gran públic)
5. s’adreça a un públic massiu (es publica en un diari, canal de TV, emissora de ràdio…)

Una notícia ha de donar informació sobre sis qüestions bàsiques: què (fet o esdeveniment), qui (protagonistes o afectats), quan (temps), on (lloc o espai), com (manera) i per què (causes).

L’estructura dels textos informatius
Titulars | Les notícies i els reportatges poden tenir un avanttítol, un títol i un subtítol. Els titulars encapçalen la informació i anuncien el fet o l’acció de què es pretén informar. Van sempre en un cos de lletra superior a la resta.
Entradeta | Sol ser el primer paràgraf de la notícia, que ofereix als lectors les dades fonamentals d’una manera breu i clara.
Cos | És el conjunt de paràgrafs que apareixen després de l’entradeta i que arrodoneixen el contingut de la notícia amb tots els detalls.
Intertítols | Són els titulars que apareixen en el cos de la notícia per avançar sintèticament la informació continguda en els paràgrafs que encapçalen. Només apareixen en notícies extenses.
Peu de foto | És l’explicació breu que es posa a sota d’una fotografia o una il·lustració.

La informació d’una notícia sol aparèixer per ordre de rellevància; per això se sol dir que l’estructura d’una notícia té forma de piràmide invertida: comença donant al lector la informació més rellevant (titulars i entrada) i després la va completant amb detalls secundaris en els paràgrafs posteriors.

Redacció d'un article periodístic: pautes generals

Font: pikist.com

Per redactar un text periodístic abans hem de tenir clares quines són les pautes que cal seguir.

Llegeix-les atentament:

1.- Planifica el que vols escriure.

- Revisa tota la informació que tens sobre el tema sobre el qual escriuràs. Recorda que per escriure un text periodístic s'ha d'estar ben informa't, per tal que el conjunt de dades i d'arguments que exposis en el teu escrit siguin correctes.
- Tria quina és la teva posició respecte al tema que tractes a la notícia.
- Pensa bé a quin grup de lectors va adreçat el teu article.
- Tria tres dades o arguments que tinguin una importància similar i gradua'ls de menor a major importància.
- Pensa una frase que pugui servir-te com a conclusió

2.- Fes una redacció inicial de l'article.

- Tria un títol atractiu i suggeridor.
- Escriu unes dues o tres línies d'introducció general. Recorda que ha de servir per contextualitzar el tema.
- Escull si fa servir la primera persona o la tercera en el teu escrit.
  - L'ús de la primera persona dona èmfasi o importància al text, ens diu que hi ha implicació.
  - L'ús de la tercera persona ens indica que el text és informatiu.
- Distribueix el contingut en paràgrafs.
- Fes servir connectors que donin cohesió al text i que ajudin a comprendre'l (d'ordre, causa, conseqüència, finalitat, etc). Consulta el document Connectors.
- Expressa causa, conseqüència, i condició a través d'oracions subordinades ben construïdes.
- Utilitza un lèxic adequat.
- Revisa la puntuació.

3.- Revisa el que has escrit.

- La revisió del text es fa al mateix temps que es va escrivint per comprovar si l'organització i el contingut reflecteixen el que voleu transmetre.
- Al final, repassa tots els aspectes.

Miscel·lània de recursos per l'activitat final de la unitat 2

A continuació teniu tota una sèrie de recursos per la tasca final. Esperem que us siguin útils:

Newspapers. Font: adobe.com
ARTICLES DE PREMSA ESCRITA SOBRE EL SECTOR PRIMARI

- Agricultura ecològica versus menjar fet a mida. Document elaborat per l'INS Narcís Monturiol.

- El cas de les vaques boges. Document elaborat per l'INS Narcís Monturiol.

- Agència de Salut Pública: Seguretat alimentària. Al·lèrgies i intoleràncies alimentàries . Document informatiu.

- Agència de Salut Pública: Què és l'anisakis?

- Agència de Salut Pública: Tonyina segura. Com evitar els problemes amb la histamina.

- Revista Ets els que menges: Canvi climàtic i agricultura. Un futur incert. 5 de juliol de 2017.

- Revista Ets el que menges: Mosques transgèniques per l'agricultura. 2 de setembre de 2013.

- Km0. Què són els aliments transgènics?

- Nació Digital: Els ramaders catalans, atrapats entre la gran indústria i la davallada d'ajudes. 27 de gener de 2017.

- Nació Digital: Agricultura paga 206.000 euros als ramaders ecològics del Berguedà. 27 de juliol de 2017.

- BBC News: Aceite de palma, el gran enemigo de los orangutanes. 27 de desembre de 2011.

- VilaWeb: La grip porcina, en deu preguntes. 27 d'abril de 2009.

- Racó Català (bloc): La grip aviar . 22 d'octubre de 2005.

- CCMA: Aldi retira una partida de blinis contaminada amb listèria. 10 de novembre de 2019.

Font: pixabay.com

MINI REPORTATGES DE RÀDIO SOBRE LA SEGURETAT ALIMENTÀRIA

- Ràdio Montbau.3: Els transgènics. Autores: Núria Gutiérrez, Carlota Izquierdo i Paula Sebastián (3ESOA), curs 2018-2019. INS Narcís Monturiol (Barcelona).

- Ràdio de les curiositats: La grip porcina. Autors: Marc Luque i Oto Sánchez (3ESOB), curs 2018-2019. INS Narcís Monturiol (Barcelona).

Font: pixabay.com

VÍDEOS SOBRE EL SECTOR PRIMARI

- Vídeos de l'Agència Catalana de Seguretat alimentària (ACSA), en el seu canal de You Tube.

- Pàgina web de l'Agència de Salut Pública: Amb els aliments, seguretat és salut. Hi trobem informació sobre la seguretat alimentària i un seguit de vídeos informatius i divulgatius.

- Rang-tan: la historia del bebé orangután  y el aceite de palma.

https://youtu.be/-6jxnzyDTIc

- L'APRENENT (TV3): La ramaderia integral.

- La Sexta.com: La empresa de la carne contaminada por listeria ocultó que tenía chorizo y morcilla en el mercado.

Font: wikipedia.org

RECURSOS SOBRE LA PREMSA ESCRITA

- Fem de periodistes . Departament d'Ensenyament. Generalitat de Catalunya.