Title: Fruites, verdures, carn, peix, bolets... Quin embolic!
Course: Ciències Socials 3r ESO 1r T > Section: Unitat 2

La unitat 2 del curs és la primera que desenvolupa els diferents sectors econòmics d’una societat. En aquest cas, està centrada en el sector Primari. L’agricultura, la ramaderia, la pesca i l’explotació forestal són un sector econòmic molt antic.

Camps de blat. Font: pixabay.com

Fa milers d’anys va ser revolucionari, ja que va permetre l’assentament de la població ens els territoris. Actualment és un sector fonamental pel nostre funcionament social i econòmic. No en va els pagesos, ramaders i pescadors ens alimenten. Ens proporcionen el menjar (fresc o elaborat) que tenim cada dia a taula.

Ramat de xais. Font: pikist.com

En aquesta unitat analitzem com la gent que treballa en el sector primari cuida el seu entorn, ja que és la seva principal font d’ingressos.

L’espai rural (les planes, les valls, les muntanyes) ha estat modificat per la necessària explotació agrícola i ramadera. En el mar, també s'actua en benefici dels pescadors i de la societat: així els bancs de peixos es deixen descansar (veda) perquè el peix es recuperi, reproduint-se i fent créixer els caladors.

Vaixells de pesca. Font: pikist.com

Malauradament, les males pràctiques en l’agricultura, la ramaderia, la pesca o l’explotació forestal passen factura al medi ambient i arriben a comprometre la viabilitat i sostenibilitat d’aquestes activitats econòmiques. Les bones pràctiques a favor de la seguretat alimentària és el punt final de la unitat en la qual busquem reconèixer què es fa bé i què no es fa tan bé en el sector primari.