Title: A.1.2: Què és què en els sectors econòmics?
Course: Ciències Socials 3r ESO 1r T > Section: Unitat 1

- Llegiu amb atenció el text i en acabar feu l'activitat 2 de qüestionari:

En el primer punt de la unitat se'ns planteja que tots nosaltres som consumidors en l'actual sistema econòmic: el capitalisme.

Font: br.freepik.com

Així mateix, també ens demana que siguem responsables del nostre consum, atès que deixem un rastre quan comprem o venem els productes que necessitem.

De fet, consumir és satisfer una o unes necessitats que tenim. Pensem com ho fem...

Per altra banda, quan anem a comprar o si parlem amb els nostres amics, familiars o coneguts, podem veure que no tothom té la mateixa activitat professional, laboral.

En funció de les necessitats de la nostra societat hem desenvolupat diferents activitats econòmiques, diferents treballs.

Per entendre'ns i fer més fàcil saber de què estem parlant, les persones hem agrupat les feines en el que són els sectors d'activitat econòmica.

- Quins són aquests sectors econòmics? Essencialment tres, tot i que es discuteix un quart sector. Vegem-ho!

1. Sector Primari: totes aquelles activitats destinades a obtenir aliments i matèries primeres del medi natural (agricultura, ramaderia, pesca, explotació forestal).
2. Sector Secundari: activitats destinades a transformar els productes o matèries extretes de la natura en productes elaborats (indústria).
3. Sector Terciari: activitats immaterials i intangibles destinades a prestar un servei a la població (comerç, transport, educació, sanitat …).
4. Sector Quaternari (en discussió), que abasta la investigació, el disseny, la gestió i tractament de la informació, la robòtica...