Title: A.2.6: pros i contres de l'agricultura.
Course: Ciències Socials 3r ESO 1r T > Section: Unitat 2

L'agricultura no és una ciència exacta. És el resultat de la combinació entre la tradició i la innovació. Des del moment en què neix l'agricultura (fa milers d'anys), l'objectiu de l'ésser humà ha estat la constant recerca del millor producte. Per fer-ho, ha repetit i millorat -si ha estat possible- els usos i els costums del món rural.

A sota d'aquest escrit teniu un seguit de vídeos i una relació d'articles periodístics del diari ARA que us permetran entendre algunes de les dificultats per les que passa l'agricultura.

Aprofiteu-ho! És un bon material per treballar!

TREBALLEM EN EQUIP

La mini-tasca que us plategem en aquesta unitat 2 consisteix en la realització d'un quadre, o una taula, o una llista, ... el que considereu com a equip de treball. Ho deixem a la vostra creativitat. Això si, sigueu originals!

Un quadre sobre què, profe?

- La resposta és fàcil: sobre l'agricultura: Les seves avantatges i les seves desavantatges o inconvenients.
  - Heu d'elaborar una relació de pros (mínim cinc) i una relació de contres (mínim cinc) de la pràctica agrícola.

Ho podeu fer de qualsevol dels temes que tenen a veure amb l'agricultura i que l'afecten com a sector econòmic:

- Els tipus de conreus,
- L'agricultura ecològica
- Els transgènics, pesticides, herbicides, ...
- El treball agrícola i ramader (la vida a pagès!), etc

FASE 1: Per anar-hi pensant ...

Aquesta fase és la d'organització dels equips de treball:

- Han de ser de quatre persones. A ser possible, dues noies i dos nois.
- Heu de repartir-vos la tasca de buidatge de la informació de treball (documents visuals i periodístics) entre els quatre.
  - N'heu de fer un resum i compartir-lo amb la resta de l'equip. Sigueu responsables!

FASE 2: Buidatge de la informació ...

Aquesta és la informació de treball:

1) Els documents en format vídeo, del programa de divulgació científica Quèquicom, de TV3:

- Quèquicom, Agricultura Ecològica, programa de TV3 sobre divulgació científica.
- Quèquicom, Transgènics a la carta.

2) Els documents extrets del diari ARA, articles periodístics sobre diferents aspectes que tenen a veure amb l'agricultura:

- El conreu de transgènics guanya territori. ARABALERS.CAT. 04-12-2016
- L'agricultura ecològica guanya protagonisme a Barcelona. ARA.CAT. 19-04-2017
- El canvi climàtic arriba al teu plat. ARA.CAT. 08-12-2018
- Una modificació genètica prepara les plantes per la sequera. ARA.CAT. 17-04-2020

FASE 3: Elaborem el nostre quadre comparatiu ...

En aquesta darrera fase del vostre treball en equip heu de posar en comú el que heu extret dels documents de treball que heu resumit pel vostre compte, d'acord amb l'encàrrec que us han fet els/les vostres companys/es de l'equip.

I com ho podem fer? Fàcil, seguiu les indicacions:

1. Feu un mini-equip de dues persones i seleccioneu un resum dels sis documents que heu treballat individualment, tots els components de l'equip.
2. Del resum, trieu quins aspectes són positius i quins aspectes són negatius del tema que tracta el document que s'ha sintetitzat.
3. Cada mini-equip de dues persones fa aquesta feina tres vegades, amb tres dels documents.
4. Poseu en comú, tots quatre, la llista d'avantatges i inconvenients que heu detectat i seleccionat en els vostres resums.
5. Comproveu les coincidències en les avantatges i en els inconvenients i destaqueu-les.
6. Passeu a net la llista d'avantatges i d'inconvenients que coincideixen i que, per tant, són aspectes molt clars del que és positiu i del que és negatiu a l'agricultura.
7. Observeu i discutiu dels aspectes favorables i desfavorables sobre l'agricultura, que no formen part de la primera llista, si són prou importants per situar-los o no a la llista final.
8. Tanqueu el debat i elaboreu el quadre o la llista definitiva amb un mínim de cinc aspectes positius (pros) de l'agricultura i cinc aspectes negatius (contres) de l'agricultura. Feina feta!