Title: A.2.10: ACTIVITAT FINAL: És possible reduir l'impacte mediambiental de les activitats primàries?
Course: Ciències Socials 3r ESO 1r T > Section: Unitat 2

L'actual model econòmic de la nostra societat ens aboca a fórmules de producció industrial en els diferents sectors.

En el sector primari, en l'agricultura, la ramaderia i la pesca, no sempre es fa tot de la forma més correcta. Hi ha punts clars i punts foscos. És important conèixer què es fa bé i, també, què es fa malament.

Per aquest motiu us proposem dur a terme la següent ACTIVITAT FINAL DE LA UNITAT:

CAMPANYA DE CONSCIÈNCIA MEDIAMBIENTAL I SEGURETAT ALIMENTÀRIA

Sostenibilitat ambiental. Font: pexels.com

I, com ho farem? Molt fàcil...

1. En equips de treball de tres persones.
2. Cada equip ha de presentar com a activitat final la seva campanya de conscienciació mediambiental, entorn el mal ús o l'abús de les pràctiques productives que es donen en el sector primari (en l'agricultura, la ramaderia o la pesca).
3. L'activitat final és un document periodístic de denúncia d'una situació concreta que afecti als aliments. Pot ser un dels temes de la llista ...
  - Els transgènics.
  - La grip aviar.
  - La malaltia de les vaques boges.
  - La contaminació per purins dels aqüífers (aigües subterrànies) o dels sòls agrícoles.
    - Els excrements animals són uns dels principals emissors de metà a l'atmosfera.
  - La pèrdua de la biodiversitat per introducció de noves espècies vegetals (en l'agricultura) o animals (en la ramaderia o en la pesca) que posen en perill els biomes del territori.
    - Agricultura ecològica versus agricultura feta a mida.
  - La proliferació de les piscifactories en l'aqüicultura.
  - Seguretat alimentària, males pràctiques envers la producció, distribució i consum dels aliments.
    - L'anisakis
    - Tonyines en bon estat, tonyines segures.
    - Al·lèrgies alimentàries.
    - Els additius alimentaris.
    - L'oli de palma.
    - La carn enllardada o emmetxada
  - La grip porcina.
  - ...
4. Ha de ser un text periodístic, un escrit, la tasca final?
  - No necessàriament. Teniu diferents opcions per dur a terme la tasca final:
    1. Pot ser un text, d'un mínim d'una cara de full, que segueixi les pautes i les característiques d'un text periodístic.
    2. Pot ser un reportatge de ràdio (d'un mínim de tres minuts i un màxim de cinc), presentat amb el guió escrit del programa.
    3. Pot ser un reportatge de TV (d'un mínim de tres minuts i màxim de cinc), presentat amb el guió escrit del programa.

Quines són les nostres eines de l'activitat?
- El document / pauta de treball estructura d'un document periodístic..

I les nostres fonts d'informació?

- Textos periodístics, escrits acadèmics, vídeos, pàgines web, etc.
- Els punts 1, 2 i 3 del llibre moodle Recursos per a una correcta realització de l'activitat final de la unitat 2 que ens donen pistes de com dur a terme l'elaboració d'un document periodístic.