Title: A.1.1: La conversa
Course: Ciències Socials 3r ESO 1r T > Section: Unitat 1

- Llegeix el text següent. En acabat realitza l'activitat 1 de qüestionari: La conversa.

[Una situació quotidiana, inventada]

Ai, hola Marta! Com estàs? Et veig molt carregada! D’on vens?

Hola Paula…, doncs mira, vinc de comprar. No he parat en tot el matí. Amunt i avall, estic rebentada!

Dones comprant. Font: pikist.com

I això noia? Sí que t’ho prens de valent. Nosaltres, a casa, anem a la gran superfície, aquella que està als afores i llestos. Ho tenim tot a tocar: que si la fruita, que si el peix, que si la roba i les sabates. I el Ramon, el meu home, ja saps que és un friqui de l’electrònica i de les maquinetes. I ha trobat un gaming! Se li van posar els ulls com a plats!

Ja, ja…, sí, és una manera de fer. El Pep i jo som més de comprar a les botigues del barri i al mercat. Ens agrada la proximitat de la gent que porta la tenda. Ens coneixem. Ens recomanen segons els nostres gustos…, no ho sé, et fa sentir confiança!

Apa, noia, quines coses de dir! Si jo també tinc confiança amb la nena de l’establiment de cosmètica del mall. Sap el meu color de pintallavis i la màscara facial que compro. És un amor! Bé, guapa, et deixo, que encara tinc coses a fer… tinc hora a la pelu. Ciao!

Adéu, adéu (òndia, quin estrès que porta, no?)

Feedback: Segur que pots fer-ho millor!
Feedback: Bona resposta!