Title: Què vols saber sobre l'organització econòmica de les societats i no t'has atrevit mai a preguntar?
Course: Ciències Socials 3r ESO 1r T > Section: Unitat 1

En aquesta primera unitat del curs de Ciències Socials, de Tercer d’ESO, ens proposem fer una mirada global al funcionament i organització de l’economia a la nostra societat d’avui en dia.

Font: pixabay.com

Tots nosaltres, de forma més o menys significativa, participem de la dinàmica econòmica que està estructurada al nostre voltant. Potser no en som molt conscient o no li donem la importància que té.

En aquesta unitat veureu com tots nosaltres som agents econòmics. És a dir, som consumidors en aquest món global on el mercat de l’oferta i la demanda defineix, entre altres coses, el preu dels productes que es compren i es venen.

A través de les diferents tasques en equip o individuals que es proposen busquem que reflexioneu sobre el que significa consumir o, en tot cas, ser consumidor.

En algunes ocasions, malauradament, la línia que separa el consum d’un excés de consum és molt fina. Per altra banda, no podem oblidar les conseqüències del nostre consum pel nostre entorn.

Abocador. Font: pxHere.com

Per tant, intentem també fer-vos partícips que el nostre dia a dia en el mercat de consum genera ingents quantitats de residus que malmeten el nostre medi ambient. I, a la vegada, volem donar-vos idees i diferents models d’acció a favor de tenir més cura del que ens envolta