Title: A.1.4.a.: Quin tipus de consumidor sóc?
Course: Ciències Socials 3r ESO 1r T > Section: Unitat 1

Anem a veure quins tipus de consumidors sou, a partir de la següent activitat 4 que té dues parts:

Llista de la compra. Font: pixabay.com

1. En primer lloc, elaboreu una petita llista, de les activitats de consum habituals que feu.
  - Heu de diferenciar les que feu totes soles/ tots sols;
  - les que feu amb la família i
  - les que feu amb els amics.
    - Redacteu entre tres i cinc activitats per cada un dels grups de consum (en solitari, en família, amb els amics).

Font: pixabay.com

1. En segon lloc, pregunteu-vos i poseu-ho per escrit:
  - Qui fabrica els productes que consumeixo?
    - Escolliu dos dels productes o activitats de consum dels que heu escrit a la taula anterior i poseu-los com a exemple.
  - De quina manera arriben els productes que jo consumeixo a la botiga?
    - Podeu aprofitar els mateixos dos productes o hàbits de consum que heu indicat a la taula, per ampliar l'exemple anterior.
  - Necessito jo / necessita la meva família tot el que comprem? Per què?
    - No serveix la resposta tancada amb un si o un no. Argumenteu el perquè entre tres i cinc línies.
  - Totes les famílies tenen els meus hàbits de consum? Per què?
    - La resposta més corrent és que no. Ara bé, per què no? Penseu-ho i argumenteu-ho en unes cinc línies de text.

  - Què passa amb tot allò que comprem i llencem?
    - Tots nosaltres sabem que el que llancem a la brossa es pot fer de manera selectiva, segons el material del qual està fet. Què passa si separem els nostres residus? On van a parar si els posem en el contenidor del color corresponent? I si no ho fem? Aquesta resposta no pot tenir menys de deu línies.